“Ahal nuela esan nuen, eta, bai, ahal nuen” - Sakana - Guaixe.eus\n“Ahal nuela esan nuen, eta, bai, ahal nuen”\nGuaixe 2021-04-07 10:03\nSheyla Velasco Piedra.\nSheyla Velasco Piedrak Etxarri Aranazko Artola kalean zegoen ile apaindegian lekukoa hartu du eta eskualdatzean izandako esperientzia azaldu du.\nOlaztiarrak eskarmentu handia du. Ile apaindegi askotan lan egindakoa da. 16 urtetatik darama batean eta bestean lanean, orain arte beti besteendako lanean. Orain bere ileapaindegia du, Alquimia color.\nNola sortu zen zugan negozio propioa izateko aukera?\nEz nuke sekula pentsatuko nik hartuko nukeenik. Altsasun lan egiten nengoen, ile apaindegi hartako jabea bajan zegoen eta ni bakarrik gelditu nintzen. Oso gustura nengoen. Baina lagun batek esan zidan: Etxarrin eskualdatu nahi duen ile apaindegi bat dago. Ezetz esan nuen: “ni hemen geratuko naiz”. Buruan bueltak eman nizkion eta, azkenean, lortu nuen ni hartzea.\nZer izan zen erabakia hartzera bultzatu zintuena?\nNi lanean bakarrik nengoen, arduraduna nintzen. Ahal nuela ikusi nuen. Gauzak nik bakarrik egitera bultzatuko ninduen norbait falta zitzaidan. Beti norbaitekin lanean nengoen eta esaten zidan egin hau edo bestea. Beti agindutakoa egiten. Neska honek aukera eman zidan. Esan zidan: zuk ahal duzu, eta bakarrik eginen duzu. Eta han utzi ninduen. Ahal nuela esan nuen, eta denborarekin ahal nuela ikusi nuen. Guztiek ahal duten bezala. Eta esan nuen: “beste pertsona batendako lan egin beharrean niretako eginen dut. Edo saiatuko naiz, behintzat”.\nZergatik erabaki zenuen eskualdatzearen alde egitea eta ez zerotik hastea?\nAukera zegoen eta hartu nuen. Ez da erraza hala ere. Bezeroak badaude, baina bezeroak bestearekin daude gustura. Zu ailegatzen zara, berria zara eta “nolabait” bezeroak erosten dituzu. Baina geratzen diren edo ez, ikusi beharra dago. Batzuk geratu dira, besteak joan dira. Berriak etorri dira.\nAurreko nagusiarekin batera lan egin zenuen, bezeroak ezagutzeko?\nEz. Eta orain ikusita, hobe litzateke ni berarekin denbora batez lan egitea eta gero ni bakarrik gelditzea. Berak lan egin zuen azkeneko eguna izan zen ostirala eta ni larunbatean lanean nengoen. Han zegoen nirekin, baina ez lan egiten, autonomo bezala. Dagoeneko baja emana zuen. Eta ni lanean gelditu nintzen. Esan zidan: honi gustatzen zaio hau, hari bestea… Baina ni, jada, lanean. Esan zidan nahi banu 15 egunez horrela geldituko zela, ni aurkezten, baina ezezkoa eman nion. Ni bakarrik gelditu nintzen. Orain, atzera begiratuta, beste modu batera egin beharko litzateke.\nBezero batzuei eutsi eta berriak lortu dituzu. Hori ere ez da erraza izanen, ezta?\nBakoitza ez da ez hobea edo okerragoa lanean. Bakoitzak bere lan egiteko modua du, eta batzuei gustatzen zaie nirea, beste batzuei gustatzen zaie bestearena. Baina ez da erraza izan.\nNoiz hartu zenuen negozioaren ardura?\nOrain dela urte eta erdi.\nBezero berriak sartzea zerbaiten seinale ere izanen da.\nGauden egoeran zaila da. Gauzak pitteka lortzen dira, denbora eman behar diegu gauzei; lan egiten, bakarrik etortzen dira. Ongi egiten badituzu gauzak eta jendea ongi tratatu, azkenean, ahoz aho zabaltzen da.\nAurreko ile apaintzailearen bezeroek zer esaten dizute zuri?\nGustura daudela, oso maja naizela eta ongi lan egiten dudala. Aurreko ile apaintzaileari ere kostatu zitzaion. Lau amiñarekin hasi zen lan egiten eta pitteka egin zituen bezeroak. Eta, ni, berdin.\nNola izan zen eskualdaketa?\nLehenengo kontua nuen Laboral Kutxara joan nintzen eta han galdetu nuen zer egin beharko nukeen. Esan zidaten bideragarritasun ikerketa egin behar zutela. Mahai gainean dauden baliabideak jarri, aztertu eta ea aurrera joan zitekeen. Haiek ezetz esan zidaten. Hilabeteak itxaroten egon nintzen. Lehenengo baietz esan zidaten. Hau hartzeko lana utzi nuen. Gero jendea aldatu eta ezetz esan zidaten. Bankuetan galdezka ibili nintzen eta, azkenean, lortu nuen nire amaren laguntzarekin, beti bezala, lortu nuen. Ondoren, Cederna Garalurrera joan nintzen. Zer egin behar nuen esan zidaten. Enplegu bulegora ere joan behar nuen paperak egitera. Gauza asko egin behar dira. Ez da batere erraza. Ez dute inongo erraztasunik ematen. Oso zaila izan zen, egia esanda. Tramite asko egin behar dira, eta paper pila bat. Baina, azkenean, lortu nuen eta hemen nago.\nJaso zenuen informazioa argia edo nahasia zen?\nArgia. Zeren zerbait ulertzen ez dudanean galderak egiten ditut.\nEskualdaketa egiteko adostasuna lortzea, nola izan zen prozesu hori aurreko jabeekin?\nLuzea izan zen, batez ere bankuetan ez nuelako lortzen… Edonola ez dizute dirurik ematen. Mahai gainean baliabideak jarri behar dira, eta bideragarritasun ikerketa egin behar da. Hori zaila da. Gainera, traba pila bat jartzen digute. Zeren gu berri hasten gara. Gazteak gara. Ez dugu diru asko arrueztuta horrela hasteko. Bestela ez genuke banku batean eskatuko. Ez dute erraztasunik ematen. Baina, ondoren, beste ile apaintzailearekin guztia erraza izan zen.\nEskualdaketa egiteko laguntzaren bat jaso zenuen?\nBai, jaso nuen laguntza autonomo berri eta emakumezkoa izateagatik, 2.000 euro. Pixka bat atzeratu zen, baina, jaso nuen. Eta gero nire langabeziaren kapitalizazioa. Ez guztia, zeren hor ere korapilo pila ditut. Langabezian egon nintzen azken aldian, lanaldi erdian aritzen nintzenez, lanaldi erdiari kapitalizazioa eman zidaten.\nAurrera jarraitzeko adina, bai.\nBai. Batzuetan gogoa kentzen zaizu. Egoera ikusita. Eta gero jendeak beldurra dauka. Ez da lehen gauza. Baina, beno, aterako gara.\nOrain dela urte eta erdi esan duzu.\nEta, gainera, haurdun nengoen. Txikitxoa pandemiaren erdian jaio zen. Ni pandemiagatik ile apaindegia itxita. Kaosa izan zen. Baina, hemendik aurrera, guztia goraka.\nPandemia urtea nola pasa duzu. Egokitzea nahiko lan?\nPandemiaren aurretik lan egin nuen. Lehen lan egiten nuena ikusita orain egiten dudana ez da ezer. Baina, beno, urte bat aldaketentzako, berrasmatzeko, eta pitteka. Ikusten ari naiz jende berria etortzen ari dela.\nDirulaguntzarik jaso duzue itxita egoteagatik-eta?\n800 euroko ordainketa bat jaso nuen. Ongi etorria, baina…\nGauza bat da besteendako lan egitea eta beste bat negozioaren ardura guztia zure gain hartzea. Zer moduz?\nBatzuetan pentsatzen dut: zeinen ongi egonen nintzatekeen lan egiten eta etxera, ezer gehiagotan pentsatu gabe. Bestalde, beste abantaila batzuk dauzka: nire ordutegia nahi dudan bezala antolatzen dut, inor ez dut atzean esaka egin hau edo hori ez da horrela egiten.\nNegozioaren ardura hartzeak lana eman dizu. Ordutik, pertsonalki, gaitasunen bat landu duzu?\nBai. Beste batekin lan egiten duzunean, nahi eta nahi ez, beti zalantzak galdetzen dizkiozu. Jendea egunero joaten da eta hainbat arazo agertzen dira: hau nola egiten dut? Zer jarriko nioke honi hau ez gertatzeko? Ile apaintzailea izatea ez da batere erraza. Beti beste batekin hitz egiten duzu konponbidea bilatzeko. Bakarrik zaudenean zuk bakarrik egin behar dituzu gauzok, zalantza horiek argitu. Jakina, gaitasunak hartu ditut. Baita diru kontuetan. Pixka bat guztian. Baina, langilea nintzen eta langilea naiz. Orain gehiago gainera\nEkonomia Etxarri Aranatz Olazti\n“Lehen galdera da ea ziurtagiri digitala duen”\nGuaixe mar 31 Arbizu\nArbizuko Utzubar industrialdean dago Utzugane, Sakanako Garapen Gunea. Bertan du egoitza Cederna Garalurrek. Bai Susana Mendinueta Floresek bai Osk...\n"Betetzen zaituen lan bat da"\nGuaixe mar 23 Olazti\nMª Eugenia Ayerdi Gozalo olaztiarra hilabete hasieratik bere izen bereko Coviran kateko supermerkatuaren nagusia da, aurretik bertan lan egin ...


Rutlan Ingalaterrako konderririk txikiena da, Erresuma Batuan. Mugakide hauek ditu: mendebaldean eta iparraldean Leicestershire, ipar-mendebaldean Lincolnshire eta hego-mendbaldean Northamptonshire. Konderriko hiri nagusi biak Oakham hiriburua eta Uppingham dira. Konderriko lekurik altuena Cold Overton Parkea da, 197 metrokoa.\nRutlan Ingalaterrako konderririk txikiena da, Erresuma Batuan. Mugakide hauek ditu: mendebaldean eta iparraldean Leicestershire, ipar-mendebaldean Lincolnshire eta hego-mendbaldean Northamptonshire. Konderriko hiri nagusi biak Oakham hiriburua eta Uppingham dira. Konderriko lekurik altuena Cold Overton Parkea da, 197 metrokoa. (eu)


Hiru iragarki dibertigarri horiekin, Samsungek iPhone | ren funtzio eta ezaugarri batzuk kritikatzen ditu Androidea\nHiru iragarki dibertigarri horiekin, Samsungek iPhone-aren funtzio eta ezaugarri batzuk kritikatzen ditu\nSamsung konpainia korearrak, beste fabrikatzaile askok bezala, normalean Apple-ren iPhone-a aipatzen du, bere produktu berrien aurkezpenetan alderatzeko edo Apple-ren produktu nagusitik bereizten duten ezaugarriak nabarmentzeko. Samsung-ek hiru iragarki berri argitaratu berri ditu erabiltzaile askorentzat funtsezko hiru puntu kritikatuz.\nKoreako konpainiak Youtubeko kanalean argitaratu dituen hiru iragarki berrietan, guztiak ustezko Apple Store batean girotua, dendako bulegaria Apple-k bere terminaletan diseinuari dagokionez Apple-k hartu dituen erabakiak justifikatzen saiatzen da, horietako batzuk merkatuan aspalditik daude, hala nola memoria handitzeko txartelik ez egotea, benetako multiataza eta koska.\nLehenengo iragarki honetan, Apple Store-ko Genius-a bezeroak koska hori konbentzitzen saiatzen dela ikusiko dugu ikusmenak ia ez du eragiten terminalean bistaratutako edukiaren iragarkia, iPhoneari ez ezik, beso zabalik hartu duten fabrikatzaile guztiei ere eragiten dien iragarkia da, Samsung oraindik egin ez duten bakarrenetakoa baita.\nBigarren iragarkian, bezeroak nola galdetzen duen ikusiko dugu biltegiratze espazioa handitu ahal baduzu. Genius-ek dioenez, leku gehiago nahi baduzu, diru gehiago ordaintzen duzu edukiera handiagoa duen terminal batengatik, ez baitu barneko biltegia zabaltzeko zirrikiturik.\nAzkenean, azken bideoan, beste bezero batek nola nahi duen ikusi ahal izango dugu ireki pantailan bi aplikazio eta haiekin elkarreragin independentean, Apple gailu mugikorretarako sistema eragileak tabletetan soilik onartzen duen zerbait, inoiz ez iPhone-n eta itxuraz inoiz ez da konpainiaren gailu nagusietara iritsiko.\nArtikuluaren bide osoa: Androidea » Android gailuak » Telefono mugikorrak » Samsung » Hiru iragarki dibertigarri horiekin, Samsungek iPhone-aren funtzio eta ezaugarri batzuk kritikatzen ditu\nHauek Android-en Fortnite-rekin bateragarriak diren telefonoak dira


KANTARI – Geu Elkartea\n2020-12-01\tRodriguez(e)ko Esti\tIruzkinik ez\nALEA.eus-en 2020-11-25ean argitaratutako berria\nAurten ezinezko izango dugu ohiko Kantari ikuskizunaz gozatzea. Halere, ez ditugu zuen kantu eta dantzak galdu nahi, eta horregatik sarean Kantari ikuskizunak gozatzeko aukera baliatu nahi izan dugu.\nParte-hartzaile bakoitzak nahi bezala grabatu dezake bere bideoklipa.\nAurten ez diogu Kantari ikuskizunari uko egin nahi, eta horregatik sarean gozatzeko moduko proposamena egin nahi dizugu. Gasteizko Udalak antolatzen duen Euskararen Asteko egitarauaren barruan, eta Vital Fundazioaren babesari esker, aurtengo edizio berezi honetan Kantari etxetik gozatzeko moduko proposamena egin nahi dizuegu.\nGainera, ez dizugu inongo mugarik jarriko eta norberak nahi duen bezala parte hartzeko aukera izango du: etxetik senideekin, klasean gelakideekin, lagunekin… eta nahi beste bideoklip eginda gainera!\nAbestiarekin batera, zure testigantzak ere jaso ditzakezu bideoan: nortzuk zareten partaideak, zergatik aukeratu duzuen abesti hori, nola antolatu duzue zuen koreografia, etabar. Abesti ezberdinak gustoko badituzu, behin baino gehiagotan parte-hartzeko aukera ere izango duzu. Ikastolan gelakideekin, zure lagunekin edota familian egin dezakezu, nahi beste aldiz.\nBideoak bidaltzeko epea abenduak 13a arte egongo da zabalik.\nBideo guztiak sarean jarriko ditugu ikusgai.\nEta jasotako material guztiekin, Etxetik Kantari ikuskizuna antolatuko dugu.\nPrograma bakar batean parte-hartzaileen bideoak txertatuko ditugu eta elkarrekin musikaz gozatzeko aukera izango dugu. Laster jakinaraziko dizuegu noiz eta nola izango den ikusgai. Gonbidatu zure lagun eta senideak ikuskizunaz gozatzera!!\nOHARRA. GEUrekin mendira\nMintza Online Ikastaroa\nIruzkinik ez "KANTARI"


11. HONDARRIBIA - FARO DE HIGER - GUADALUPE - JAIZKIBEL - HONDARRIBIA\nJaizkibelgo fatxadak esezezaguna den bidezidor zahar bat ezkutatzen du. Udalak jarritako panel adierazgarriek gidatuko gaituzte. Hondarribiko kanpinetik mendebalderantz jaitsiko gara, kostaldeko lineari jarraituz. Eskuinera araztegia utziko dugu eta aurrerago Argorri izenez ezagutzen den eremu batetik jarraitu eta Portillara iritsiko gara...\nTags: Donostialdea,\tFaro de Higer,\tGuadalupe,\tJaizkibel\n12. IGELDO - ORIO\nIgeldoko herri txikira joango gara (242m), eta han hasiko dugu zeharbidea, Orkolaga aitaren pasealekutik jarraituz. meteorologia zentrorantz eta Garoa kanpinaren ondotik igaroz (Iturrietako trikuharria errepidearen eskubitara geldituko da zelai txiki batean). Errepidetik jarraituko dugu, polipaso batetik igarotzeko (Garu egun Ekaitz taberna dana (338m) Aurrean Mendizorrotz (415 m) mendia ikusiko dugu...\nTags: Donostialdea,\tDonosti,\tIgeldo,\tOrkolaga,\tOrio,\tTalai\n13. ARALAR PARKEA LAREOTIK\nIbilbidea Aralar parke naturaletik (Lareo aldea)\nTags: Aralar,\tLareo\n14. ATAUN SAN GREGORIO - AGAUNTZA ERREKA - BEASAIN\nAtaungo San Gregorio auzotik Zelabear dorretxera joango gara, Agauntza ibaiaren ondoan dago. Ibaian behera jarraituko dugu ezkerraldetik, Baserri batzuetatik pasatuz, horietako batean (SARA)Jose Migel Barandiaran Etnografo eta Arkeologoa bizi izan zen, garrantzi kultural handiko pertsona...\nTags: Ataun,\tAgauntza,\tBeasain\n15. BEASAIN - ARASTORTZEKO GAINA - BEASAIN\nBeasaingo Senpere Auzotik irtengo gara pista hartzeko Lazkaomendi norabidean, Ezkerretara "CAF" pabiloiak utzi eta eskuinetara "Tubos Arrizabalaga". Etengabe igotzen jarraituko dugu, bihurgune batean errepidearekin bat egin arte. Lazkaotik Lazkaomendiraino igo eta "Lartxiki"-ko eskola zaharra eta baserri batzuk ikusiko ditugu. Inguru eder hau Goierriko balkoietako bat da...\nTags: Beasain,\tArastortz,\tLazkaomendi\n16. BEASAIN - ARRIARAN - BEASAIN\nBeasain - Arriaran - Beasain. Erretiratuentzako martxa arautua\nTags: Beasain,\tArriaran\n17. BEASAIN - GARIN\nFinalista eguna. Murumendi Gailurrera igoko gara (859 m)bertan atseden bat egin ondoren Garin auzora jetsiko gara. Ondoren urtean zehar antolatutako irteeratan partaidetza nabarmena izan duten mendizaleentzat oparieta domiñen banaketa egingo da.\nTags: Beasain,\tGarin,\tMurumendi\n18. BEASAINGO MUGAK\nBeasaingo zirkuitu periferikoa Irteera Bideluze plazatik Lazkaorantz, eskuinera biratuz Txindoki instituturantz igoko gara (Ugartemendi auzoa) Txintxurreta eta Altamira baserrietatik igaroko gara. Indar enpresara jaitsiko gara, eta Igartzako monumentu-multzora. Erdi Aroko zubia zeharkatu eta Loinazko San Martin basilikarako norabidea hartuko dugu. Olazar eta Letamendi baserrietatik igaroz. Sagastigoiti parketik Beasaingo Bideluze plazara jaitsiko gara...\n19. BEASAIN - ITSASONDO - LEGORRETA - IKAZTEGIETA - BALIARRAIN\nBeasaindik Ikaztegietaraino irtengo gara eta handik hasiko dugu martxa. Hemendik, 1. errepide nazionaletik Baliarrain herriraino jarraituko dugu, "San Juan Iturri" iturritik igaroko gara, eta, ondoren, "Bostaitzeta" mendi-lepoa aurkituko dugu. Hortik, "Gaintza" ra joango gara...\nTags: Beasain,\tItsasondo,\tLegorreta,\tIkaztegieta,\tBaliarrain\n20. BEASAIN - LAZKAOMENDI - AMONDARAIN - ATAUN SAN MARTIN\nBeasaindik Senperetik auzotik irtengo gara, CAF eta Tubos Arrizabalaga arteko pista hartuz. Honela jarraituko dugu: Pistak gora egingo du Lazkaotik datorren errepide batekin bat egin arte, eta "Lartxai" eskola zaharrera eramango gaitu. "Goierriko Begiratokitzat" hartzen da. Aurrerago, Aramendi mendiaren oinean dagoen Abali baserrira iritsiko gara, Jose Miguel Iztueta "Lazkaotxiki" bertsolari ospetsua hil zen arte jaio eta bizi zen baserri honetan. Handik, pista bat hartuko dugu, Iramendi mendia inguratuz, Amundarain baserriraino...\nTags: Beasain,\tAmondarain,\tLazkaomendi,\tFaro de la Plata,\tSan Martin


Lanerako lurra ongarritzen - Gipuzkoako Hitza\nLanerako lurra ongarritzen\n2020, otsailak 28 Ekonomia, gipuzkoa 135\nEnplegu gabe bizirik irautea ez da ahuntzaren gauerdiko eztula gizarte honetan, are gutxiago gizarte bazterketan bizi den pertsona bat izanez gero. Horretan jarri du arreta Arrasateko Udalak, eta, joan den urteko martxotik, martxan du Lan R Bai programa. Gizarte bazterketan daudenak ditu jomugan. Hain zuzen, lan mundura txertatzeko baliabideak irakatsi nahi dizkiete. Finean, lurra ongarritu nahi diete lana bertan ernal dadin.\nHerriko gizarte zerbitzuetan jada igarria zeukaten bazegoela zer landua bazterketa bizi duten pertsonen eremuan. “Ikusi genuen esku hartzeetan beharrezkoa dela prestakuntzarekin eta enpleguarekin lotutako edukiak lantzea”, azaldu du Maitane Muñoz Arrasateko Gizarte Zerbitzuetako zinegotziak. “Zehazki, lanean hasi aurreko alderdiei buruzko ekintza espezifikoak diseinatzeko eta abian jartzeko beharra ikusi genuen”.\nFuntsean, langabezian dauden eta gizarte bazterketa bizi duten pertsonei baliabideak eta tresnak irakatsi nahi dizkiete, gero jauzia emateko lan merkatura edo, hala egokituz gero, babestutako enpleguko enpresetara. Programak, berez, bi urteko iraupena du, bi ikasturtetan banatuta. 30 pertsonak jasoko dute formakuntza. Hamabost hasi ziren joan den urteko martxoan, eta datorren hilean amaituko dute. Beste horrenbestek ekingo diote ikasturte berriari.\nHainbat profili bideratutako programa bat da: familia eta egoitza harrerako baliabideetatik atera diren 18-23 urteko gazteei, Gizarteratze eta Hezkuntza Arloko Laguntza Espezializatuko Programan parte hartzen duten helduei, genero indarkeriaren biktima diren emakumeei eta etorkinei (bereziki emakumeei). Hala ere, ez dute profila bakarrik hartu kontuan programako kideak aukeratzeko orduan. Arreta berezia jarri diote prozesuan gizonek eta emakumeek aukera berdintasuna izateari. Horrez gain, parte hartzaileek Gizarte Zerbitzuen Euskal Sistemaren bazterketa balorazioa izan behar dute. Gainera, programak modu koordinatuan eta osagarrian lan egin du gizarte bazterketako egoeran dauden helduekin esku hartzeak egiten dituzten zerbitzuekin.\nAldez aurretik, Udalak esku artean zituen herriko bazterkeriari buruzko hainbat txosten, tartean Kalexka elkarteari eskatutakoa. “Lan horretan jasotzen zen herrian ez geneukala baliabiderik profil jakin horietako pertsonei egokituta”, argitu du Muñozek, “Eta pertsona horiek aukera gutxi zituztela bazterkeria horretatik ateratzen hasteko “.\nEgoeraren diagnostikoa esku artean, garbi zeukaten zein zen lagundu beharreko sektorea. Zertan lagundu behar zitzaien definitzea zen hurrengo urratsa, hots, ikustea zerk oztopatzen zien lan merkatura sartzea. Oztopo baino, zailtasun gisa baloratu du zinegotziak: “Kasu gehienetan ez dute tresna pertsonalik prestakuntza arautura eta lan zirkuitu normalizatuetara aurkezteko”.\nGainditu beharrekoa definitu ostean, nola gainditu jakitea zen helburua. Horretarako, lan formatiboa prestatu dute; hau da, baliabideak eskuratzeko balio izango dien lana. Zehazki, udal jabegokoa den etxea berriztatzen jardun dute. Era berean, formakuntza teorikoa jaso dute arotz lanetan, elektrizitatean, iturgintzan eta pinturan. Ikasten zutena praktikan jartzeko balio izan die eraberritze lanak. Zinegotziak gaineratu du programaren arrakasta ziurtatzeko aski dela lanen emaitza begiratzea.\nHorrez gain, bide pertsonalizatua eskaini zaio parte hartzaile bakoitzari. “Hasieratik garbi geneukan ibilbide inklusibo pertsonalizatuak ezinbestekoak zirela”. Bide horien bidez, kasu bakoitzean izandako aurrerapen eta zailtasun guztiak identifikatu dituzte, orientabideak eman dizkiete partaideei, eta laneratze ibilbidean aurrera egiteko estrategiak eta ekintzak landu dituzte.\nProgramaren balorazio “ezin hobea” egin dutela nabarmendu du zinegotziak, betiere kontuan hartuta zailtasunak eduki dituztela eta motibazioa lantzea premiazkoa izan dela prozesu osoan. Batez ere, parte hartzaile guztiak ez zeudelako ohituta programak eskatzen zituen betebeharretara: ordutegia betetzera, elkarlanean aritzera, zailtasunak lantaldean adieraztera…\nOrain, prozesuaren balorazio indibiduala osatzen ari dira. Autoestimuan eragin ona izan duela azpimarratu du Muñozek. “Abiapuntu hobean daude hasi zirenean baino, zalantzarik gabe”.\nAmaituko du lehen taldeak ikasturtea, baina Lan R Bai programak planteatzen dituen helburuak lortzeko bidea ez dute bukatu horrekin. Prozesuan zehar, parte hartzaileak tutorizatzeko, dinamizatzeko eta haien ibilbidea aztertzeko jarduerak egin dira. Ikasturtea amaitu eta gero ere jarraituko dute jarduera horiekin. Besteak beste, prestakuntzak emateko zentroak hautatuko dizkiete; parte hartzaileek praktikak egingo dituzten enpresak erakarri nahi dituzte; praktiketan lagunduko diete eta haien bidea aztertuko dute; eta parte hartzaileentzako bekak eta laguntzak kudeatzeko eta ordaintzeko beharrezkoak diren izapideak egingo dizkiete.\nDatorren hilabetean hasiko da bigarren taldea, hura ere hamabost kidekoa. Printzipioz ez dute programan aldaketa beharrik hauteman, eta lehen taldearentzat antolatutako prozesu bera egingo dute berriz.


Urteko argazkia - - euskalerriairratia.eus\nJon Alonso 2015-04-15 13:00\nRaul Castro ezkerrean dago (ikuslearentzat), eta Obama eskuinean. Bien artean zurezko mahai biribil txiki bat dago, gainean lorontzi bat daukana, bizpahiru arrosarekin. Diseinuaren ikuspuntutik, denok izeba zaharren baten etxean haurrak ginenean ikusi dugu halako mahairen bat; hortik abiatuta urrats metaforikoa oso erraza da: mahaia Kubak, blokeoaren ondoren, daukan atzerapen handiaren sinboloa da.\nJanzkeran enpate estetikoa dago, baina guztiok konturatzen gara zer nolako sakrifizioak egin behar izan dituen Kubako herriak Castrori trajea ordaintzeko.\nEsanguratsua da, bestalde, bi liderrek erakusten duten jarrera; Obamak puzker usaina balego bezalako aurpegia dauka, baina eskua zabal eskaintzen du; Raul Castro, aldiz, esku horri berari begira dago zapelatz baten begiekin, eta eskua luzatzera doa platereko azken tortilla pintxoa hartzeko erabaki irmoa daukanaren itxurarekin.\nHemen ere irakurketa metaforikoa erraza da: Castrok presa dauka Obamak eskaintzen dion ongizate minimo baterako azken trena harrapatzeko.\nHala ere, ez fio metafora erraz hauetaz; konparaziorako, baliteke mahaitxoa kaobazkoa izatea, baliteke Obamaren esku zabalak karta markatuak ezkutatzea, eta disgustuaren maskarak, aldiz, poza; eta baliteke, nola ez, Castroren beharra, handia izanik ere, bestearena baino txikiago izatea.\nEdozein kasutan, ez dakigu oraindik honek guztiak nola eragingo dion Belen Gopegiren nobelagintzari.


'Biko-Teka' ilustrazio eta narrazio tailerrean, plazak libre - euskalerriairratia.eus\n'Biko-Teka' ilustrazio eta narrazio tailerrean, plazak libre\nEuskalerria Irratia 2018-01-08 14:32\nLiburu ilustratu bat nola pentsatu, idatzi, sekuentziatu, marraztu eta argitaratu daitekeen landuko da lau egun eta erdiko ikastaroan.\nIdazle-ilustratzaileak bikoteka jarri eta modu praktikoan nork bere lanera bideratutako erabakiak hartzen laguntzea da Aitziber Alonso ilustratzaileak eta Harkaitz Cano idazleak koordinatuko duten tailer honen helburua. Bigarren tailer honetara liburu grafikoak argitaratzen dituzten Unai Pascual (Denonartean) eta Pello Elzaburu (Pamiela) editoreak ere gonbidatu ditugu, euskal album ilustratuen edizioa bertatik bertara ezagutzeko.\nAitziber Alonso eta Harkaitz Cano izanen dira irakasleak eta Unai Pascual eta Pello Elzaburu gonbidatuak.\nMetodologiaren nondik norakoak\nTailerrean zehar ariketa praktikoak azalpen teorikoekin tartekatuko dira. Eta horrez gain, film, irudi eta liburuak ere erakutsiko dira.\nIkasleek formazio saioetan azalduko diren gaiei loturiko erantzun berehalakoak proposatu beharko dituzte: testuari nahiz irudiari dagokionez.\nGainera, liburu grafikoen edizio mundua gertutik ezagutzeko parada izango dute ikasleek euskarazko album ilustratuak argitaratzen diharduten bi editoreren eskutik: Pello Elzaburu eta Unai Pascual, hain zuzen.\nParte hartzeko baldintza orokorrak: • Idazle eta ilustratzaileek parte hartu dezakete, bakarka zein binaka. Bakarka aurkezten direnei bikotea aurkituko zaie, posible den heinean. • Parte-hartzaileek ez dute zertan lan argitaraturik izan behar eta aurkezten diren hautagaien artean egile berriak lehenetsiko dira. • Parte-hartzaileek euskaraz jakin behar dute. • Galtzagorri Elkarteko bazkide izatea baloratuko da.\nEskaintza zein den\nTailer honetako formazioa jasotzeko beka bana eskainiko zaie epai-mahaiak aukeratzen dituen 16 lagunei (8 bikoteei). Lau egun eta erdiz, guztira, 37 orduko tailer praktikoa eskainiko da.\nDescalzos kaleko Igogailu ondoko udal aretoa Descalzos kalea 56, 2. solairua 31001 Iruñea\nIlustratzaile bakoitzak bere 3 ilustrazio bidali beharko ditu: argitaratuak edo ez, bere ustetan bere lana hobekien jaso edo biltzen duten 3 irudiak.\nIdazle bakoitzak testu labur bat bidali beharko du: argitaratua edo ez, bere ustetan bere lana hobekien islatzen duen idazlana. Gehienez ere orrialde bateko luzera izan behar du.\nBikotean aurkezten direnek bere proiektuaren zirriborro bat bidali beharko dute.\nHorrez gain, honako dokumentazioa igorri beharko dute: - Curriculuma - NANaren kopia bat - Posta elektronikoaren helbidea - Telefono zenbakia Dokumentazioa e-mail bidez bidali beharko dute helbide honetara: galtzagorri@galtzagorri.eus.\nGaltzagorri Elkarteak eta Iruñeko Udalak antolatu dute, Etxepare sariaren laguntzaz.\nInformazio gehiago galtzagorri@galtzagorri.eus helbidean edota 943 471 487 telefonoan aurki daiteke.\nOinarriak hemen irakurgai.


Orkatz kultur elkarteak 26. urteurrena ospatuko du aste honetan - Azpeitia - uztarria.eus\nOrkatz kultur elkarteak 26. urteurrena ospatuko du aste honetan\nUztarria.eus 2019-06-10 13:06\nOrkatz kultur elkartearen 25. urteurreneko irudia.\nOrkatz kultur elkarteak 26 urte bete ditu aurten, eta hori ospatzeko, hainbat ekitaldi egingo dute asteazkenetik larunbatera bitartean. Kontzertuak, bertso saioa, eta poesia musikatuen emanaldia izango dira.\nOrkatz kultur elkarteak 26 urte beteko ditu aurten, eta dagoeneko prestatu dute urtemuga ospatzeko egitaraua. Asteazkenean, ekainak 12, hasiko dituzte ekitaldiak, eta larunbatera –ekainak 15– bitartean hainbat ekintzaz gozatzeko aukera izango da, kultur elkartean bertan.\nAsteazkenean, Enarak itzuli dira poesia musikatuen emanaldia izango da, 21:00etan hasita. Ostegunean, kontzertuen txanda izango da: Tupper Ordorika eta Tony Rocket ariko dira zuzenean, 22:00etatik aurrera. Ostiralean, berriz, bertso saioa izango da: Amets Arzallus, Nerea Ibarzabal, Jexux Mari Irazu eta Jon Maia ariko dira kantuan, 22:00etan hasita. Larunbatean, musika doinuen artean amaituko dituzte ekitaldiak: Txalainak eta Ziribulo Sound taldeen kontzertuak izango dira, 22:00etan.


Inertzia materiaren ezaugarria da, gorputz batek egoeraren aldaketei kontra egitean datzana. Geldirik dagoen edo higidura uniformez higitzen ari den gorputz batek bere egoeraren aldaketei kontra egiteko materiak duen fisika ezaugarria da. Azken batean, inertziaren ondorioz, gorputz batek bere mugimenduaren noranzkoa edo egoera estatikoa mantentzen du, ez bada gertatzen gorputz horri eragiten dion indarrik. Newtonen lehen legeak propietate horri buruz hitz egiten du:\nInertzia materiaren ezaugarria da, gorputz batek egoeraren aldaketei kontra egitean datzana. Geldirik dagoen edo higidura uniformez higitzen ari den gorputz batek bere egoeraren aldaketei kontra egiteko materiak duen fisika ezaugarria da. Gorputz batek zenbat eta masa handiagoa izan, gero eta handiagoa izan beharko du bere abiadura aldatuko duen indarra (Newtonen legearen arabera: indarra berdin masa bider azelerazioa); beraz, gorputz baten masa inertziaren neurri kuantitatiboa dela esaten da, eta translazio mugimenduetan inertzia masaren bidez adierazten da. Inertzia bihurdura momentu batean gertatzen bada, berriz, abiadura angeluarrari erresistentzia egiten dioenean hain zuzen, inertzia momentuaz neurtzen da, eta bere baitan hartzen ditu bai gorputzaren masa eta bai forma edo itxura; ardatz baten inguruko errotazio mugimenduetan, beraz, inertzia ardatzari buruzko inertzia momentuaz adierazten da. Azken batean, inertziaren ondorioz, gorputz batek bere mugimenduaren noranzkoa edo egoera estatikoa mantentzen du, ez bada gertatzen gorputz horri eragiten dion indarrik. Newtonen lehen legeak propietate horri buruz hitz egiten du: Erreferentzia-sistema ez inertzial batean, azeleratutako gorputz batek itxurazkoa den inertzia indarra nabaritzen du; hori gertatzen da adibidez autoan goazelarik autoak jiratzen duenean, indar batek jiratzearen aurkako norabidean bultzatzen gaituela sentitzen dugu, baina ez da indar bat, inertzia baizkik. (eu)\nInertzia materiaren ezaugarria da, gorputz batek egoeraren aldaketei kontra egitean datzana. Geldirik dagoen edo higidura uniformez higitzen ari den gorputz batek bere egoeraren aldaketei kontra egiteko materiak duen fisika ezaugarria da. Azken batean, inertziaren ondorioz, gorputz batek bere mugimenduaren noranzkoa edo egoera estatikoa mantentzen du, ez bada gertatzen gorputz horri eragiten dion indarrik. Newtonen lehen legeak propietate horri buruz hitz egiten du: (eu)


kritiken hemeroteka » Kontrakoen jokoan barrena\n« Bakardade | Itsasoak liluratu ninduen »\nIlargia putzuan ageri / Rafa Egiguren / Erein, 1990\nKontrakoen jokoan barrena Mari Jose Olaziregi / Euskaldunon Egunkaria, 1991-01-05\n“(…), “dakigunik ez badakigu, hobeto”, esan omen zuen inoiz Lao Zhu zaharrak” (345. or.). Ahaztu beharrak larritzen zuen taoismoaren aita nagusia. Ikasi beharra, aldiz, itogarri suertatu zen zikutaren beso hilgarrietan atseden hartu zuen greziar filosofariarentzat. Hemen kokatu nahiko nuke Rafael Egigurenen lehenengo nobela honetako bidaiari hasiera ematen dion gatazka: ikastea / ahaztea, abiapuntu berrien bi alderdiak.\nEta bidaia aipatu badut nobela honetan duen funtsezko pisuarengatik izan da. Esan daiteke ekialde urrutira egindako kanpo-bidaia pertsonaia desberdinengan ematen den barru-bidaia bilakatzen dela.\nNarratzaile-biltzaileak Beijingeko (Pekin) bere egoitzan topatzen dituen koaderno eta gutunek pertsonaien kontaketei bide ematen diete. Kontaketa hauek, bere sortzaileari dagokion idazkeran aurkezten zaizkigularik, ahots aberastasun izugarriz betetzen digute nobela: markinarraren eleketari Hernanikoaren hizkera arinak darraio, edo sukaldari frantsesaren euskara frantsestuak… Bakhtinek aspaldi iragarritako kontzertu polifonikoa… Polifoniaren atzean dagoen ikuspuntu aberastasuna.\nAipatu kontakizun horiek iraganean kokatzen dira eta narratzaileak bere egonaldiari dagokion egunkari moduko kontaketan tartekatzen dizkigu. XIX. mendeko nobela klasikoenetatik ateratakoa dirudien “kontalari guztiahaldun” honen “gaiztakeria narratiboen” (nolabait deitzeko) atzean kontrakoen etengabeko oreka dakusagu.\nNolanahire, bilduma honek biltzen dituen izaki desberdinen bizitza eta pasadizoetan, oinarrian arrazoi desberdinengatik martxan jartzen diren ihesak deskribatzen zaizkigu. Arrazoi eta gorabehera hauen artean Txinarantz abiatutako euskaldunen kasua topa dezakegu. Euskara, politika, giza-ohiturak… itogarri bihurtzen direnean, ekialdea misterio erakargarri bilakatzen da.\nBaina topikoak baztertuz, gauza berrien liluraren atzean oinarrizkoa suertatzen zaion baieztapena iradokitzen du bidaiariak: Ying / Yang delakoa, kontrakoen onarpena… Nobelaren hasieran eta bukaeran birkontatzen zaigun gertakizunak, Zikloa osatuz, bidaia helmugara iritsi dela adierazten digu.\nNobela atsegina, interesgarria, irakurle honek gustora irakurri duena.


Julio Soto: “Agertu nintzena baino askoz argiago nago” - euskalerria.eus\nJulio Soto: “Agertu nintzena baino askoz argiago nago”\n>“Uste dut hala kantatu izanak lagunduko didala txapelketetan Iluntasun hori itxi eta argira pasatzen”. >“Lazkozek harritzeko moduan egin zuen bertsotan. Berdinketa teknikoa izan zen. Nik bezainbeste merezi zuen txapela”.>“Kasik ezinezkoa da Euskal Herriko txapelketako finalean sartzea. Baina saiatuko gara, bertsotan ongi egiteko gogoz eta ilusioz”.\nJulio Soto, gaur goizean, Euskalerria Irratiko estudioan.\n“Urduri zaude. Badator”. Horixe izan zen Nafarroako Bertsolari Txapelketako finaleko kartzelako gaia. Eta, urduri zegoenez, etorri zitzaion kantatu nahi ez zuen tematika: anaiaren heriotza. Hasieran bere barne arauak, bere burua, traizionatu zituela sentitu zuen. Orduak pasa ahala, jabetu da akaso lokatz hura kanporatzeko beharra zuela iluntasunetik argira pasatzeko. Larunbatean, Anaitasunan, laugarren txapela jantzita ez zuen irribarrerik egin. Gaurko elkarrizketan, hiruzpalau egin ditu.\nEgin dizuten beste elkarrizketa batean irakurri dut larunbatetik igandera ezin izan zenuela begirik bildu, finalean pilaturiko adrenalinaren poderioz. Bart lo egin al duzu?\nGaur egin dut. Eta egia esan behar nuen pixka bat. Ez dut egin behar nuen bezainbeste baina galdutakoa berreskuratuko dut.\nHorrek ederki islatzen du zer nolako ahalegina eskatzen duen final batek.\nBai, azkenean aktibazio mental izugarria izaten da orokorrean. Ez duzu beti lortzen nahi besteko aktibaziorik, baina normalean finala bukatu, eta afariak eta afalostekoak eta gero, ohera sartu eta buruak oraindik martxan segitzen du. Zure bertsoak errepasatzen dituzu. Nondik hobetu. Batzuetan gazitik geratu zaizun hori gozatzen saiatzen zara. Mila buelta ematen ditu buruak, eta ohartzerako eguzkia ateratzen da, eta gosaltzera.\nHogeita bederatzi urterekin laugarren txapela. Erraz esaten da.\nHala tokatu da. Lau aldiz jantzi dut trapu beltza, baina ez diot zenbakiari garrantzi berezirik ematen. Egia da seinale dela ari naizela bidetxo bat egiten, gauza batzuk ongi egiten, eta beste batzuk hobetzeko baditudala. Azkenean hori erakusten du. Ez da ezer berezirik.\nLaugarren txapela jasota, Anaitasunako oholtzan, irribarrerik ez.\nEmozio bereziak bizitzen dira finalean, eta are gehiago ni natorren tokitik etorrita. Nahi duzu argiago erakutsi zeure burua egunerokoan halaxe zaudelako, baina askotan emozioek gaina hartzen dizute. Niri hartu zidaten. Eta nagoen baino ilunxeago azaldu nintzela uste dut, baina ezin izan nion ihes egin. Bertsoak eta oholtzak hori dute ere ederra: ezin duzula kontrolatu dena, eta batzuetan horrelaxe azaltzen zarela une horretan horrelaxe zaudelako, eta dena ez dagoelako aukeratzerik.\nKartzelako gaia: “Urduri zaude. Badator”. Eta halaxe gertatu zen: urduri zinen eta etorri zen, etorri zitzaizun, berez jorratu nahi ez zenuen gaia. Garbi neukan anaiarena gertatu ondoren ez niola kantatuko tematika horri zuzenki behintzat, edo bat-batean ari nintzela. Elizondoko azken agurrean erreferentzia egin behar izan nion. Eta finalean ere banuen gurasoei bertso bat kantatzeko gogoa. Baina hortik aurrera ez nuen horri buruz kantatu nahi, nire barru arau batzuk baditudalako eta hori gainditzea ekartzen zuelako. Gaia entzun eta saiatu nintzen handik eta hemendik ateratzen, baina azkenean hori esateko gogoa baino beharra–hori esateko gogorik ez neukalako– nagusitu zitzaidan. Gainera oso modu gordinean. Esanen nuke nik nahi baino dotorezia dezente gutxiagorekin sortutako bertsoak izan zirela. Momentu batean esaten ari nintzenaz jabetu eta nire buruarekin haserre samar aritu nintzen kantuan, ezin ihes egin, eta puntu batzuk nahi baino argitasun gutxiagorekin bukatu nituen. Baina horixe atera zen. Iruditzen zait, orduak pasa ahala, banuela nolabait barrutik lokatz hori ateratzeko behar bat, eta behin lokatz hori aterata, nahiz eta neure burua pixka bat traizionatuta sentitzen dudan, aurrera begira lagunduko didala.\nZiklo bat ixteko modua izan daiteke?\nBai. Orduak pasa ahala hori ari naiz sentitzen nire baitan. Azkenean nahiago izanen nuke zikloa beste modu batean itxi izan balitz, beste bertsoaldi batekin, baina horrela atera zen, eta behar bada horrela izan beharko zuen, bukaera nahiko ilun batekin, txapelketetan behintzat iluntasun hori itxi eta argira pasatzeko.\nEgiazki burutik pasatako ideiak dira? Nola daramazu anaiaren heriotzaren dolua?\nBurutik pasatako gauzak bai. Bertsoak ez ziren gezurra. Alde horretatik burua lasai daukat, ez nuelako erruki nolabait merke hori erabili bertso puntuazio altuagoa lortzeko, inondik inora. Egia ziren, burutik pasatako gauzak direlako, behar bada ez hain gordin eta hain zuzen. Baina bi urte hauetako bidean, batik bat hasieran, burutik mila gauza pasatzen zaizkizu, eta denak dira normalak. Zorionez burutik pasa egin dira eta ez gelditu. Ongi nago, eta bidea ongi egiten ari gara ni eta gurasoak. Noski, oraindik herren batzuk egiten ditugu, baina orokorrean agertu nintzena baino askoz argiago nago, eta irribarrerik egin ez banuen ere larunbatean, larunbatetik hona ari naiz dezente.\nElkarrrizketa honetan dagoeneko bizpahiru irribarre loratu zaizkizu. Bide horretan, lagungarria izanen zaizu larunbatean Anaitasunan sumatu zen zurekiko maitasun hori guztia sumatzea.\nEgia da jendeak babes izugarria eman digula, eta humanitate handia erakutsi digula. Eskertu besterik ez daukat eman diguten maitasun hori guztia. Oso lagungarria izaten ari zaigu. Eskerrak horri ere.\nZaila behar du horren barrutik kantatzeak.\nEz dakit... Uste dut errazagoa eta guzti izaten dela batzuetan barrutik kantatzea. Nolakoa den pertsona bakoitza. Nolako izaera duen. Niri zaila egin zitzaidan azken bakarkako horretan kantatzea, batzuetan zure barrutik kantatzen duzun hori gogorra delako, beste batzuetan zure barruan poza badago barrutik poza kanta dezakezu. Bertsolaria saiatzen da, artista eta sortzaile oro bezala, bere sorkuntza edo arte horri beretik ahalik eta gehien ematen. Egia da bertsoak batzuetan gauzak estu jartzen dizkizula: gai bat jartzen dizu, kokapen batean jartzen zaitu, eta beti ezin duzu miraririk egin, askotan ahal duzuna egiten duzu. Baina gaiak uzten dizunean eta zuretik kanta dezakezunean, bertsoak irabazten du errealagoa delako.\nBizitzak azkenaldian bide horretarantz bultzatu zaitu, baina irudipena daukat lehendik ere bazenbiltzala bide horretan.\nEgia esan ez dakit lehendik ere nondik nentorren. Uste dut azken urteotan, zer esanik ez azken bietan, bizitzaren zirkunstantziengatik pertsonalki aldatu naizen bezala, nire bertsoak ere aldatu direla. Nire mundua begiratzeko modua ere aldatu da, eta aldatzen doa. Espero dut orain sentitzen eta bizitzen ditudan gauzak ez direla izango hemendik bi urtera sentituko eta kantatuko ditudanak. Azkenean kantatzen duzunak erakusten du pixka bat, ez beti, zure barrua nola dagoen. Nire kasuan erakutsi du azken bi edizio hauetan.\nBertsokerari dagokionez, bada alderik egungo Julio Sotoren eta garai batean Xabier Silveirarekin lehiatzen zen Julio Soto gazte haren artean.\nBertsokerari dagokionez, oso diferenteak dira, baina orduko Julio eta oraingoa oso diferenteak direlako, orduko Xabier Silveira eta oraingoa diferenteak diren bezala, eta gaurko Eneko Lazkoz eta hemendik bi urtera entzungo duguna diferenteak izango diren bezala. Azkenean pertsonalki garatzen zoaz eta zure lanean horrek ere badu islarik. Bizitzaren garapen logikoa da.\nSilveira aipatu zenuen zuk zeuk finalean. Haren falta sumatzen duzu?\nNik uste dut bertsozale guztiak akordatzen garela Xabierrekin, bertsolari izugarri ona delako. Eta ni bertsolaria naiz, baina bertsozalea ere banaizenez, haren bertsoak entzun nahiko nituzke txapelketan eta batikbat txapelketatik kanpo, dudarik gabe. Baina berak erabaki bat hartu zuen, berarentzako onena horixe zela pentsatuz, eta berarentzako onena opa diogunez, hori erabaki baldin bazuen guk errespetatu eta ulertzen dugu. Baina zorionez inor ez da beharrezko, ez Silveira, ez ni, ez finalean edo txapelketan parte hartu zuen inor. Jende berria badator, eta poliki-poliki gero eta bertsolari gehiago eta maila hobekoak ateratzen ari gara Nafarroan, eta ez dago inoren beharrik.\nIzan ere, baten batek pentsa lezake faboritoak irabazi duela, Sotok, eta hartara erraza izan zaiola. Baina bigarrenari, Lazkozi, puntutan atera zenion aldea ez da handia.\nAldea oso txikia izan zen. Eta egia esatea nahi baduzu txapela nahiko konpartitua sentitzen dut. Azkenean batek janzten du, ez da beti justua izaten. Batzuetan garbi geratzen da batek behar duela txapeldun, baina aurrekoan ez zen halakorik gertatu. Enekok, batik bat erditik aurrera, bertsotan harritzeko moduan egin zuen. Eta nik ez nuen batere garbi nik irabaziko nuenik. Bere izena edo nirea esan zezaketela uste nuen. Pentsatzekoa da epaileren batek bera aurretik jarriko zuela. Azkenean sei epaile dira. Sei epailerekin eta hainbeste bertso eta puntu jokoan, 19 puntuko aldea berdinketa teknikoa da. Enekori ere esan nion, nik bezainbeste merezi zuela, eta pozik egoteko moduan dagoela final izugarria egin zuelako.\nEuskal Herriko txapelketara begira, zer aldarte?\nEz diot oraindik arreta handirik jarri Euskal Herrikoari. Nafarroako finala pasa berri da, oraindik gertatutakoei eta kantatutakoei buelta batzuk ematen ari naiz. Datozen asteak deskantsatzen pasako ditut, bertso lanketatik. Eta gero udazkena etorriko da, eta bertsotan ongi egiteko ilusioz eta gogoz harrapatuko nau. Euskal Herriko txapelketa itsaso handia zabala eta hondoa izaten da. Ikusiko dugu zer gertatzen den. Behintzat ia saioa nahiko kontziente eta aldarte onean egiten dudan.\nEz nuke probintziano jarri nahi, baina gogo bizia dugu nafar bat behingoz finalean ikusteko.\nPentsatzekoa da jendeak izanen duela, baina jende horri egia esan behar diogu, eta bertsolariok geure buruari, eta egia da maila izugarria dagoela Euskal Herrian eta finalean sartzea, ez nafar batentzat baizik eta gipuzkoar batentzat edo edozein lurraldetako bertsolari batentzat, nik beti diot kasik ezinezkoa dela. Beraz oso, oso, oso zaila izango da nafarrik bertan egotea, baina gu, dudarik gabe, saiatuko gara.\nNafar bat, edo bi. Izan ere, nafarra bada Nafarroan bizi dena eta lan egiten duena, Sustrai Colina nafartzat har dezakegu. Telebistan zurekin solasean ikusi genuen, audiorik gabe, atzo Korrikaren amaieran harturiko irudietan. Sutsuki ari zitzaizun. Atrebentzia ez bada, zer esan zizun?\nEsateko modukoa da, nahiko gauza polita esan baitzidan. Komentatu nion bukaerako horrek zer zapore utzi zidan, eta txapela gozatzeko esan zidan, ez ditudala 40 irabaziko.


Covid 19ak eragindako kalteak arintzeko, Usurbilgo herriko taberna, kafetegi eta ostatu establezimenduen itxierak, beti ere larrialdi egoeraren ondorioz jarduera eteteak sortarazitako kalte ekonomikoak jasan dituztenentzat dirulaguntza emateko urgentziazko deialdia.\nUsurbilgo Udalak, 2020ko maiatzaren 11n, 298/2020 Alkatearen Dekretuz, eta 2020ko maiatzaren 14ean 309/2020 Alkatearen Dekretuz hainbat zuzenketa eginez, Covid 19ak eragindako kalteak arintzeko, Usurbilgo herriko taberna, kafetegi eta ostatu establezimenduen itxierak, beti ere larrialdi egoeraren ondorioz jarduera eteteak sortarazitako kalte ekonomikoak jasan dituztenentzat dirulaguntza arautzeko oinarriak onartzea erabaki zuen.\n— Erabaki honen aurka auzitara jo aurretik, interesdunak, hala nahi izanez gero, erabakia berraztertzeko errekurtsoa aurkez dezake urriaren 1eko Administrazio Publikoen Administrazio Prozedura Erkidearen 39/2015 Legearen arabera Tokiko Gobernu Batzarraren aurrean. Eskatzaileak hilabeteko epea dauka horretarako: erabaki honen jakinarazpena jaso eta biharamunetik aurrerako hilabete osoa.\n— Bestela, erabaki hau berraztertzeko eskatu ordez, edo berraztertzeko errekurtsoaren erantzunaren aurka joko balu, zuzen zuzenean administrazioarekiko auzi-errekurtsoa aurkez dezake. Interesatuak bi hilabeteko epea dauka horretarako, erabaki honen jakinarazpena jaso eta biharamunetik hasita. Errekurtsoa aurkeztekotan Gipuzkoako Kontentzioso-Administratiboetarako Epaitegira jo behar da. Bestaldetik, birjarpen errekurtsoa erantzun gabe utziko balu Administrazioak, interesdunak edozein momentutan aurkeztu ahal izango du administrazioarekiko auzi-errekurtsoa, berariazko araudiaren arabera presuntziozko ekintza gertatu den biharamunetik aurrera.\nOndorioz oinarrien testu osoa argitaratzen da eta eskaerak aurkezteko epea, iragarkia Gipuzkoako Aldizkari Ofizialean argitaratu eta hurrengo egunean hasiko da, 10 egun balioduneko epean interesatuek dirulaguntza jasotzeko eskaerak aurkez ditzaten, dagokion dokumentazio guztiarekin bukatuko da.\nUsurbil, 2020ko maiatzaren 14a.—Agurtzane Solaberrieta Mesa, alkatea. (2192)\nUsurbilgo udalak, tokian tokiko merkataritza, ostalaritza eta bestelako zerbitzuak biziberritzeko plana bukatzear zela sortu da Covid 19a. Udalak herriko merkataritza zaindu eta bultzatzeko duen konpromisoa gauzatzeko tresna bezala sortua, 2009an garatutako plana berrikusi, eguneratu eta berregokitu nahi izan da, azken hamarkadan izandako bilakaera eta aldaketak kontuan izanik.\nGizarte gero eta globalizatuago eta digitalizatuagoak, oro har herritarren bizimoduan du eragina, eta nola ez, baita herritarren erosketa eta kontsumo ohituretan ere. Tokiko merkataritzaren eta Usurbilgo herri gune eta auzoetako zerbitzuen biziraupenerako, orokorrak diren inguruneko gertaerei aurre egin beharra dago:\n1. Hiri eta metropoliek, zentralitate rol gero eta handiagoa lortu nahi dute.\n2. Lehendik zeuden azalera handiko merkataritza eremuak zabaltzen eta berriak eraikitzen jarraitzen da.\n3. Adimendun telefono mugikorrekin, internet sarea guztiz hedatu da, herritar ia guztien eguneroko bizimoduan dago presente.\n4. Merkataritza elektronikoak, ohiko merkataritzaren joko arauak aldarazi ditu.\nTestuinguru global horretan kokatua dago Usurbil ere eta tokiko merkataritza eta ostalaritza babestu ez ezik sustatzea, ez da nolanahiko erronka.\nErronka berri horiei heltzeko, baina, funtsezkoa da eragile ezberdinen arteko elkarlana bultzatzea; hau da, tokiko zerbitzuetako profesionalek beraiek, Udalarekin eta herriko talde nahiz herritarrekin batera egin beharko dute bidea. Izan ere, gogoan izan behar da gainontzeko herri-dinamikez gain, tokian tokiko merkataritza, ostalaritza eta zerbitzuek ere ematen dietela bizia herri gune eta auzoei.\nCovid 19ak ez ditu areagotu baino egin tokiko merkataritza, ostalaritza eta zerbitzuak bizirauteko zailtasunak.\nCovid-19ak eragindako egoeraren ondorioz ixtera behartuak izan dira Usurbilgo merkataritza, ostalaritza eta zerbitzu sektoreko establezimenduak, eta ezinbestekoa da inoiz baino gehiago, Usurbilgo Udalak gizartearen interes orokorraren ikuspuntutik herriko dendetan erosketa sustatzea, herriko sektore hauetako profesionalen eskutik eta herritarrekin batera, guzti honek bizia ematen bait dio herriari Usurbilgo Udalak, ikuspegi honetatik hainbat neurri hartu ditu, covid-19ak, tokiko merkataritza, ostalaritza eta zerbitzu pertsonaletako establezimenduetan sortutako likidezi arazoak eta kalte ekonomikoak arintzen laguntzeko, tokiko kontsumoa sustatzeko, herri izaerako jarduera eta elkartasun portaerak sustatzeko, herritarrak aktibatuz.\nHonela, Usurbilgo Udalak herri mailako sustapen kanpaina bat jarri du abian, herritarren inplikazioa sustatu nahi duena, tokiko establezimenduetan erosteko herritarrei zuzendutako bonoak diruz lagunduz.\nGertuago.eus online plataforma sortu du Usurbilgo Udalak herritarrek herriko establezimenduetako erosketa bonoak bertan erosi ahal izateko. Arropa eta modako osagaien salmenta, ile-apaindegiak eta estatika zentroak, liburu denda, osasun zerbitzuak, jatetxeak eta sagardotegiak dira bonoen onuradunak izango diren establezimenduen jarduerak.\nAldiz, erosketa/kontsumo bonoen erabilera mugatua izango dela aurreikusten da taberna/kafetegiak eta ostatuetan (hotelak eta landetxeak) eta ostalaritzako alor honen kalteak arintzen laguntzeko, finkoak kontsideratzen diren gastuei aurre egiteko dirulaguntza zuzen hauek ateratzea erabaki da.\nLaguntza hauen xedea da larrialdi egoerak sorturiko kalteak arintzen laguntzea, horretarako, laguntza ekonomikoak eskainiko dira, Usurbilgo tokiko taberna, kafetegi eta ostatuentzat diru sarreren gabezia arintzen laguntzeko eta gastu finkoei aurre egin ahal izateko.\nDiru laguntza hauen araubidea Usurbilgo tokiko taberna, kafetegi eta ostatuetako establezimenduetako pertsona fisiko edo juridikoei aplikatuko zaie, baldin eta beren jarduera geldituta edo fakturazio % 75ean murriztua badute, biztanleria konfinatzeko eta jarduera ekonomikoa geldiarazteko Covid 19ko krisiak sortutako neurrien ondorioz.\n4. Onuradunen baldintzak.\n1. Martxoaren 14ko 463/2020 Errege Dekretuaren 10. artikulua aldatzen duen martxoaren 17ko 465/2020 Errege Dekretuak ezarritako establezimenduen nahitaezko itxierak euren jarduerari eragin izana edo Covid-19ak eragindako aldi baterako enplegu erregulazioko espediente bat izatea (ERTE) edo Covid-19ak eragindako osasun krisialdia kudeatzeko alarma egoera deklaratu izanaren ondorioz, autonomoentzako aldi baterako jarduera eten izanagatik ezohiko prestazioaren titular izatea edo eskatu ahal izateko baldintzak egiaztatzea, martxoaren 17ko 8/2020 Errege Lege Dekretuaren 17. artikuluan araututa bezala.\n2. Ekonomia-jardueren gaineko zergan alta emanda egotea, I eranskinean zehazten diren epigrafeetan.\n3. Tokiko taberna, kafetegi eta ostatu bat zabalik izatea Usurbilgo herrigune eta auzoetako lokal batean.\n4. Foru Ogasunarekiko eta Gizarte Segurantzaren Diruzaintza Nagusiarekiko betebeharrak egunean izatea, bai eta dirulaguntzak itzultzeko betebeharrak ere.\n5. Usurbilgo udalarekiko betebeharrak egunean izatea.\nEspreski deialdi honetatik kanpo geratzen dira irabazi asmorik gabeko entitate eta elkarteak.\nDeialdi honi aurre egiteko zenbatekoa 10.000 € da eta 1. 5000.480.231.03.05.2020 Covid-19 kalteak arintzeko laguntzak, partida erabiliko da.\nGehienez ere 400 € eskuratuko ditu establezimendu bakoitzak.\nJardueraren etenaldia hasi denetik eta derrigorrez itxita egon den arteko gastu finkoak hartuko dira kontuan, hau da, 2020ko martxoaren 14tik 2020ko maiatzaren 11era arte.\nDirulaguntza hau osorik jasotzeko gastuaren zenbateko berdina edo handiagoa aurkeztu beharko da. Bestela aurkeztutako eta behar bezala justifikatutako gastuetara egokituko da dirulaguntza.\n6.1. Hauek dira diruz lagunduko diren gastuak:\n1. Negozio-Lokalaren errentamendutik eratorritako gastuak.\n2. Ohiko hornidura gastuak (elektrizitatea, gasa, telefonoa, erregaia...) eta jarduerarekin zerikusia duten beste batzuk.\n3. Gestoria eta aholkularitza gastuak.\n4. Jarduerarekin eta enpresaren/autonomoaren jabetza ondasunekin lotutako aseguruak.\n5. Langileri gastuak, gastu sozialak, Norbere Babeserako Ekipoak (NBE) eta prebentzio eta higiene material gastuak.\nGastuen % 100 laguntzen da diruz. Ez da diruz lagunduko Balio Erantsiaren gaineko Zerga (BEZ-a) eta ez da ere gainerako zeharkako zergak.\n7. Bateragarritasuna beste dirulaguntza batzuekin.\nLaguntza horiek ematea bateraezina izango da bestelako dirulaguntza, laguntza, diru sarrera edo bitartekoekin, gastu kontzeptu bereko finantzaketa pribaturako emanak badira, edozer administrazio edo erakunderenak izanik ere –izan publikoak edo pribatuak, nazionalak, Europar Batasunekoak edo nazioarteko erakundeetakoak–.\n6.1. atalean bildutako gastu kontzepturen baterako laguntzaren bat jasoz gero, ezingo da eskatu laguntza eta ezingo dira justifikatu kontzeptu horrekin berarekin bildutako gastuak.\nDeialdi honetan ezin izango dute aurkeztu nortasun juridiko berak jarduera bat baino gehiago izanik, Covid 19ak eragindako kalteak arintzeko, Usurbilgo herri eta auzoetako merkataritza, ostalaritza eta zerbitzuetako establezimenduetan erosteko bonoak erabiltzeko laguntzan eta alderantziz. Fakturazio bolumen handiena duen jarduera hartuko da kontuan dirulaguntza bat edo beste aukeratzeko orduan.\n8. Eskaerak eta aurkeztu beharreko agiriak.\n1. Eskaerak aurkezteko epea, deialdia Gipuzkoako Aldizkari Ofizialean argitaratu eta hurrengo egunetik aurrera 10 egun balioduneko epean bukatuko da.\n2. Eskaerak telematikoki egitea gomendatzen da, Udaleko erregistro nagusiko erregistroa@usurbil.eus helbidera bidaliz edo Udalean bertan (maiatzak 14, ostegunetik aurrera) eta horretarako aurretiazko hitzordua 943.371.951 telefonora deituz hartu ahal izango da.\n3. Aurkeztu beharreko agiriak.\na) Eskabide orria (eskaeraren eranskina).\nb) Erantzukizunpeko adierazpena, oinarriotan ezarritako eskakizunak betetzen direla bermatuz.\nc) Atxiki banku datuak edo banku agiri baliokidea.\nd) Pertsona fisikoa izanez gero, eskatzailearen NANa.\ne) Pertsona juridikoa izanez gero, eskatzailearen IFKaren kopia, eta, hala egokituz gero, ahaldunaren NANa.\nf) Honako frogagiri hauetakoren bat: Covid-19ak eragindako aldi baterako enplegu erregulazioko espediente bat (ERTE) egiaztatzen duena, martxoaren 17ko 8/2020 Errege Lege Dekretuaren 22. artikuluan zehaztutakoarekin bat; edo, Covid-19ak eragindako osasun krisialdia kudeatzeko alarma egoera deklaratu izanaren ondorioz, autonomoentzako aldi baterako jarduera eten izanagatik ezohiko prestazioaren titular dela egiaztatzen duena (CATA), martxoaren 17ko 8/2020 Errege Lege Dekretuaren 17. artikuluan araututa bezala, jarduerak etenda geratzearen ondorioz.\nHonela, aurrez aipaturiko agiriak aurkezten ez baditu, 2020ko apirileko fakturazioa gutxienez % 75ean murriztu dela egiaztatuko du, 2019ko urritik 2020ko martxora bitarteko hileko batez bestekoarekin alderatuta.\nGainera, Nortasun juridiko bera duen establezimenduak bi jarduera garatzen baditu, bata etenda eta bestea ez, 2020ko apirileko fakturazioa gutxienez % 50ean murriztu dela egiaztatu beharko du, 2019ko urritik 2020ko martxora bitarteko hileko bataz bestekoarekin alderatuta edo denboraldiari lotutako jarduera bada, aurreko urte osoarekin alderatuta.\ng) Finantza memoria -gastuen justifikazio eranskina. Justifikazio hori osorik egingo da ahal dela eskaera egiten den unean, gasturen bat ezingo balitz justifikatu, gehienez hilabeteko epean egin beharko da.\nOnuradunak erabat hartzen du bere gain egindako erantzukizunpeko adierazpen guztien egiazkotasuna, baita aurkeztutako gainerako dokumentazioarena ere.\n9. Prozedua, ebaztea eta dirulaguntza ordaintzea.\nEskabideak aurkezteko epea amaitu ostean ebatziko dira eskaera guztiak.\nDagokion arloko teknikariak dirulaguntza eskaerak aztertu ondoren, txostena egin eta Alkatetzako Dekretuz ebatziko dira.\nLaguntza ordainketa bakarrean ordainduko da, eskaera guztiak jaso eta ebatzi ostean.\nEskaera ebazteko unean Usurbilgo Udalak aurkeztutako nahitaezko dokumentazioa berrikusiko du. Laguntza ebazteko garaian, ez dira berrikusiko eskatu gabe aurkeztutako bestelako agiriak. Ebazpenak eskatzaileei jakinaraziko zaizkie, eta onuradunen zerrendak argitaratuko dira.\nDeialdi honi buruzko jakinarazpenak bitarteko elektronikoen bidez egingo dira –eskabidean jakinarazitako helbide elektronikora–.\nAlkatetzari dagokio prozedura ebazteko eskumena, eta haren ebazpenek amaiera emango diote administrazio bideari, eta berraztertzeko errekurtsoa jarri ahal izango da 30 eguneko epean, jakinerazpen egiten denetik zenbatzen hasita.\nDiru-laguntzen araudi orokorrean aurreikusitako betebehar orokorrez gain, honako hauek ere bete beharko ditu onuradunak:\na) Laguntza diruz lagundutako kontzeptuetarako erabiltzea.\nb) Eskatutako dokumentazioa ezarritako forman eta denboran aurkeztea.\nc) Jasotako laguntzen aplikazioa justifikatzen duten dokumentuak gordetzea, egiaztapen eta/edo ikuskapen jarduketak egin ahal izateko, betiere aplikatzekoa den araudian ezarritako epean.\nd) Proiektua osatzen duten jardueren gastu eta diru sarrera guztiak kontabilizatzea.\ne) Egunean izatea zerga betebeharrak eta Gizarte Segurantzarekikoak.\nf) Helburu bererako beste dirulaguntza, laguntza, diru sarrera edo baliabide batzuk jasoz gero, Usurbilgo udalari jakinaraztea.\ng) Usurbilgo Udalari laguntzea, hala badagokio, egin ditzakeen finantza kontroleko eta egiaztapeneko jarduketetan, eta haren esku jartzea eskatzen zaion informazio eta dokumentazio guztia.\n11. Dirulaguntza justifikatzea.\n1. Justifikazio bakarrean bildu beharko dira laguntzaren xede diren gastu guztiak.\n2. Dirulaguntza justifikatzeko ondorengo hauek aurkeztu beharko ditu:\na) Memoria finantzarioaren eranskina; eskaera egiteko unean, eranskin hori aurkeztu beharko da fakturari eta aurreikusitako gastuak ordaintzeari dagokion informazioarekin.\nb) Onartutako gastuak egokiro frogatzeko fakturen, ordainagirien, nominen kopia. Gastu horiek ordaindu izanaren kopia.\nLaguntzaren justifikazio ekonomikoa epe barruan aurkeztu ezean, ezetsi egingo da, eta enpresa beharturik egongo da laguntza bueltatzera, oinarriotako 12. artikuluan bildutako baldintzetan.\nc) Usurbilgo Udalak laguntzaren eskatzaileak harekin zorrik ez duela egiaztatuko du ofizioz.\nBehar bezala justifikaturiko gastuen batura txikiagoa balitz emandako eta ordaindutako zenbatekoa baino, Usurbilgo Udalak jakinaren gainean jarriko du onuraduna eta eskatuko dio itzul dezala justifikatu gabeko laguntzaren partea.\n12. Dirulaguntza itzultzea.\nHonako kasu hauetako edozein gertatuz gero, onuradunak jasotako ekarpena itzuli beharko du:\n1. Edozein administraziok edo erakundek helburu bererako emandako dirulaguntzak, laguntzak, diru sarrerak edo baliabideak eskuratu ezkero, izan horiek publikoak edo pribatuak, nazionalak, Europar Batasunekoak edo nazioarteko erakundeetakoak.\n2. Jardueraren gain finantzaketa gertatuz gero, gastatu gabeko edo gain finantzatutako zenbatekoan.\n3. Gainera,eskatutako baldintzak beteko ez balira, edo behar bezala arrazoitutako beste edozein ziorengatik, Udalak dirulaguntza emakida deusezta dezake eta emandako dirulaguntza bueltatzea eska dakioke interesatuari.\n13. Araudi osagarria.\nDeialdi honek ezartzen ez duenari dagokionez, aintzat hartuko da Usurbilgo Udalaren dirulaguntzak arautzen dituen Ordenantzak ezartzen duena eta Herri Administrazioetako dirulaguntzak arautzen dituen 38/2003 Legearen xedapenak.\nEKONOMIA JARDUEREN GAINEKO ZERGA EPIGRAFEEN ZERRENDA\nB TALDEA, OSTALARITZA\n672. TALDEA. KAFETEGIETAKO ZERBITZUAK\n673. TALDEA. KAFETEGI ETA TABERNETAKO ZERBITZUAK, OTORDUEKIN ETA GABE\n681. TALDEA. HOTEL ETA MOTELETAKO OSTATU ZERBITZUA\n682.TALDEA. OSTATU ETA PENTSIOETAKO OSTATU ZERBITZUA.\n683. TALDEA. FONDA ETA MAIZTER ETXEETAKO OSTATU ZERBITZUA, ETA NEKAZARITZA, ABELTZAINTZA EDO BASOZAINTZAREN JARDUERA OSAGARRI MODUAN AITORTZEN EZ DIREN NEKAZARITZA TURISMOKO OSTATU ZERBITZUAK\n684. TALDEA. HOTEL-APARTAMENTUETAKO OSTATU ZERBITZUA.


Japoniaren Historia- Sintoismoa | Txapela buruan eta....\nSintoismoa bakarrik Japonen irauten duen erlijioa da (Sintoismoa erlijio primitiboa zalako eta adibidez Europan eta Euskaldunen artean, izena berdinekin ez baina erlijio nahiko parekatua euki gendun), bertako erlijio nagusia, izan ere. Sintoismoko filosofiak bai Japongo historian eta bai japonesen izaeran eragina izan du. Japonieraz Kami-No-Machi ( 神野町）du izena, hau da, “jainkoen bidea”. Sintoismoaren iturburua dira antzinako Japongo herri tribalen mitoak; herri horiek, izan ere, uste zuten Lurreko biztanle bakarrak zirela, jainkoen ondorengoak.\nSintoistek Kami jainkoaren espiritua gurtzen dute, gauza guztietan presente egoten dena. Beheragoko beste jainko batzuk ere badira: kami txikiak; horiek herri jakin bakoitza babesten dute eta bai familia bakoitzaren alorrak ere. Gorengo jainkoa eguzkiaren jainkosa da, Amaterasu (Geure AMALURRA), Xima penintsulako Ise tenpluetan gurtua, Honxun, non Japonek izan dituen enperadore guztien espirituak gordetzen diren.\nTenplu sintoistak -japoneraz jinja deituak (神社)- Japon osoan aurkitzen dira. Tenplu bakoitzaren sarreran iturri bat egoten da, zeinera sinestunak eskuak eta ahoa garbitzera etortzen diren eskaintza bat egin aurretik.\nArgazki honetan daukazuek garbitzeko leku baten edertasuna, eta beheko argaskian erritu bera:\nErraz antz ematen zaio jinja horietako sarbideari, torii izena duen eta bi habe etzanez eta bi habe zutez osatutako ate bati esker. Bi estatua izaten ditu alde bietara, erdi lehoi erdi zakur. Irudi horietako batek ahoa zabalik du, besteak berriz itxirik. Bi soinuren irudikapena dira: jaiotzean egiten den “Ah” soinua eta hiltzean egiten den “MM” soinua. Tenpluetara etortzen direnek bi estatua horien erditik pasatu eta hortaz oroitzen dira bizitzatik heriotzarako tartea oso txikia dela.\nSintoismoan ez dago liburu sakraturik edo eskriturarik beste erlijiokin bezalaxe. Erritualak eta zeremoniak jainkoen bedeinkazioa hartzea dira jarduera ego gertaera jakin baterako. Bedeinkazio horiek japonesen eguneroko bizitzako osagai dira eta apaiz sintoistek egiten dituzte. Jantzi luze aseak erabiltzen dituzte eta zeta lakatuzko kapelu altuak, mila urtetan aldatu gabeko estilo batean eginak.\nApaizaren Jantzi berezia, eta apaiza bera erritual batean:\nKonfuzianismoa Txinako merkatarien bitartez iritsi zen Japonera eta eragin handia izan zuen sinesmen sintoisten gainean, gaur egungo Japonen oraindik garbi ageri denez. Konfuzianismoa kode etikoa da, eta arau inportanteen artean familiarenganako eta familiburuarenganako (aita) leialtasuna du (“Patriarcado” deitzen duena eta Sintoren “Matriarcado”‘ekin amaitu zuena. Gogoratu behar duzuek Euskal Herrian gauza berbera gertatu zan Kiristauen erlijio etorri zanean, naiz eta andiokan hizkeran eta ahinbeste lekuetan “matriarcado” edo ama-andra indarra eta presentzi gogorra izatea, ia desagertu ehin da. Geure mitologia eta societate artean Amalur, Mari edota azkenik eta oraintsuagoa Ama birjina, argi erakusten dau Euskaldunen “andren” joera). Ideia honek eta bai hildakoek bizirik irauten dutelako sinesmenak arbasoen kultua bezalako kultura patriarkala sortu zuen lehengo Japon tradizionalean.\nEnperadoreari, jainko biziduna baita (kami- 紙), herriak gur egiten zion, herri japonesak osatzen zuen familiaren aita sinbolikoa zelako. Sinesmen horiek bigarren gerra mundialera arte iraun zuten indartsu, eta horrela ulertzen da nola piloto suiziden eskadroiek (Kami-kaze) beren bizitza ematen zuten enperadorearena babesteko.\nEragin horren zati bat behintzat oraindik ikusgai da enpresaburu japonesek langileenganako izaten duten jarrera paternalistan eta haiengandik hartzen duten begirunean.\nSintoismoa ez da oztopo izaten beste erlijio batzuk praktikatzeko. Japongo etxe askotan elkarren ondoan ikusten dira arbasoentzako eskaintzak, Budaren estatua eta gurutzea.\nSintoismoak gauza guztien oinarrizko garbitasuna predikatzen du, eta ideia horrek budismoa uhartean zabaltzen lagundu zuen. Budismoa eta sintoismoa, elkarrekin inoiz nahastu gabe, elkarrekin dabiltza japones gehienen erlijioan. Tenplu budista askok tenplu sintoista bat edukitzen dute beren mugapean, edo halako batetik oso hurbil daude. Japonesek erlijio bateko zein besteko erritualak erabiltzen dituzte beren bizitzako gune seinalatuetan; adibidez: ezkontza zeremonia sintoista izaten da; hileta, berriz, budista.\n« Oporrak!! Japoniako Historia- Budismoa »\nsd, on ekaina 12, 2010 at 9:07 am said:


Eugene ez da hain argia ere - Zientzia Kaiera\nAnekdotaz harago, berriak berritik ezer gutxi duela adierazi dute aditu askok azken egunotan. Albistea eta Turingen testa bera xehatzen ahalegindu gara hurrengo lerrootan.\nEugene Goostman izeneko konputazio programak lehiaketan parte hartu zuten epaileen %33ari (30 epailetik 10) sartu zien ziria: gizaki batekin hizketan ari zirela pentsarazi zien.\nBost makina aritu ziren lehian, eta epaileek bost minutuko idatzizko elkarrizketa bana izan zuten horietako bakoitzarekin, aldi berean gizaki batekin ere hitz egiten zuten bitartean. Kasu bakoitzean, epaileek gizakia eta makina bereizi behar zituzten. Lehenbizikoz, epaileen herenak huts egin zuen Eugenekin hitz egitea egokitu zitzaienean, eta hura jo zuten gizakitzat. Tankera honetako lehiaketa batean, makina batek inoiz ez du hainbesterainoko nahasmena eragitea lortu orain arte. %30etik gorako iruzurra eragin duelako, Turingen testa gainditu duen lehenbiziko makina dela esan dute.\nNor izan zen Alan Turing?\nInformatikaren asmatzailetzat jotzen da Alan Turing matematikari ingelesa. 1936an Turingen makina izeneko kontzeptu teorikoa sortu zuen; edozer ezagutza, edozer prozedura, mekanizatu ahal izateko metodo orokor bat. Berak orduan ez bazekien ere, gaur egungo konputagailu ororen funtsa utzi zuen idatzirik. Bigarren Mundu Gerraren bilakaeran ere zeresan handia izan zuen Turingek, alemaniarrek enkriptaziorako baliatzen zuten Enigma makinaren mezuak deskodetzeko ezinbestekoa izan baitzen bere ekarpena. Bere lana sekretupekoa zelako eta, batez ere, homosexuala zelako, bizi artean ez zitzaion merezitako aitorpenik egin.\nAlan Turingen eskultura ( Irudia: John Callas / CC BY 2.0)\nZer esan zuen Alan Turingek?\nAdimen artifizialaren alorrean egindako ekarpenari dagokionez, Computing Machinery and Intelligence izeneko artikulua argitaratu zuen 1960an, Mind aldizkarian. Honako galderarekin abiatu zuen idatzia: “Makinek pentsatu al dezakete?”.\nJesus Ibañez EHUko Informatika Fakultateko irakasleak azaldu duenez, “adierazten du hain problema sakona, ezen jendea oraindik ez baita ados jarri. Adimen artifizialari buruz oso adostasun gutxi baitago. Turingen asmoa zera zen, zientziaren alorrekoak ez diren objekzioak edo oztopoak saihestea, eta balizko oztopo horiek zeintzuk izan zitezkeen aztertu zuen artikuluan”. Pentsatzea giza arimari soilik dagokion dohaina dela, makina batek logikaren arabera erantzun dezakeen galdera kopurua mugatua dela, gailuek gizakiak gainditu ditzaketela iradokitze hutsa onartezina dela… Gizarteak “makinek pentsatu al dezakete?” galderari ezetz erantzuteko emango zituen argudio (edo aitzakia?) ez-zientifikoak zerrendatu zituen Turingek artikuluan, bai eta bete-betean asmatu ere. “Berak aurreikusi ez zituen argudio gutxi egin dira”, gaineratu du Ibañezek.\nAntropozentrismoa medio, pentsatu aditzak eztabaida luzatuko zuela jakitun, hasierako galdera bestela formulatzeko bidea iradoki zuen gero Turingek, artikulu horretan bertan: makinek inoiz gizakiok bezala jokatzerik izango ote zuten planteatzea. Gizakion moduan pentsatu ordez, gizakion moduan pentsatzeko plantak egin: imitazioaren jokoa.\nNondik dator Turingen testa?\nBerak ez zuen halakorik aipatu, baina artikulu horretan idatzitakoan oinarritzen da gerora Turingen testa izena hartu duen froga. “Berrogeita hamar bat urteren buruan, uste dut ordenagailuak programatu ahal izango direla imitazioaren jokoan hain ondo jolasteko, ezen galdetzaileak identifikazioa zuzen egiteko aukera ez baita %70 baino handiagoa izango, bost minutuko galdeketaren ondoren”, aipatu zuen testuan. Baieztapen hori du abiapuntu Eugene Goostman programak lehenbizikoz gainditu duen testaren diseinuak.\nEugene Goostman programa\nEugene Goostman hain adimentsua al da, orduan?\nAzterketa zehatz bat gainditzeko trikimailuak ondo ezagutzen dituen ikasle trebea da Eugene, adimentsua baino gehiago. Hamahiru urteko mutiko ukrainar baten gisara aurkezten du bere burua: horrek esan nahi du epaileak ez direla harritzen ingelesez idaztean akatsak egiten dituenean, ez eta erantzun guztiak zuzen emateko gai ez denean ere. Ustez nerabe bat baita, azken finean. Horregatik, nekez izan daiteke Turingen testa adimen artifizialaren neurgailu perfektua: epaileari ziria sartzea da gakoa, eta ez inoizko makinarik burutsuena diseinatzea.\nGainera, halako lehiaketetan izaten diren emaitzak ez dira erabat zuzenak. Izan ere, beste faktore garrantzitsu bat hartu behar da kontuan: testuingurua. Epaileek badakite makinak haiei ziria sartu nahian dabiltzala, baina lehiaketaz kanpo, askoz ere errazagoa da gizakiok ezustean harrapatzea. Ibañezek aipatu bezala, “Loebner lehiaketa Londresen egindako beste hau baino modu serioagoan antolatzen da, baina zein da daukaten lehenbiziko arazoa? Epaileak konputazio zientzialariak direla, eta haiek badakitela zer den zaila makina batentzat. Baina gero, hortik kanpo, guk zer jarrera dugu, zer erraztasun ematen ditugu engainatuak izateko? Horren inguruan badago Robert Epsteinen artikulu oso interesgarri bat. Gai honetan espezialista izan arren, hilabetetan, programa batek ziria sartu zion, eta ligatzen ari zela pentsarazi. Adierazgarria da”.\nEugene ez da superkonputagailu bat. Bera baino adimentsuagoak dira, esaterako, Gary Kasparov xake txapelduna garaitu zuen Deep Blue makina, edo Jeopardy izeneko jokoan aritu izan den Watson konputagailua. Baina horien adimena ez da Turingen testaren arabera neurtzen, eta Ibañezek esan bezala, “makinek aurreratzen gaituztenean, joera dugu esateko hori ez dela adimena”.\nIturria: What comes after the Turing test? (The New Yorker)\nArgitalpen-data: 2014/06/17 · Atala: #KZJaia, Dibulgazioa\nAsteon Interneten jorratu diren zientzia-gaien bilduma. Begirada bat emango diogu? Historiaren istorio bitxia kontatzen digu Ibon Larrazabalek Liber Prodigiorum blogean […]\nEuskarazko elkarrizketa sistema automatikoa sare neuronalen bidez – Zientzia Kaiera\n[…] sare sortzaileak emandako erantzunak ebaluatuko ditu, zein punturaino gizatiarrak diren adieraziz, Turingen testaren epaile batek egingo lukeen modu berean. Sare sortzailearen helburua sare diskriminatzaileak […]


T.N.T. AC / DC-k egina - Artista-Egitateak\nT.N.T. AC / DC-k egina\nRocker leherkari hau 1975ean kaleratu zuten AC / DCren herrialdean, Australian, bigarren diskoan, hau ere deitzen zena T.N.T . Haien lehen bi argitalpen australiarrak osatu ziren Goi Tentsioa , mundu osoan kaleratu zena. Diskoa oso ondo atera zen Europan, baina erresistentzia gogorra topatu zuen Amerikan: Rolling Stone rock gogorreko 'denbora baxuena' deitu zioten kritikari gogorretan.\nHau AC / DCren lehen singletetako bat izan zen Bon Scott-ekin ahots nagusiarekin. Jatorriz roadie izandakoa, ahots nagusia hartu zuen Dave Evans lehen abeslaria kontzertu batera agertu ez zenean.\nAC / DC-k zuzeneko ikuskizunen energia harrapatzeko modu ona aurkitu du Goi Tentsioa diskoa: estudiora sartu eta kontzertuen ostean grabatu zuten. Emaitza oso soinu gordin baina energikoa izan zen, The Easybeats taldeko kide ziren Harry Vanda eta George Young-ek (Angus eta Malcolm-en anaia) egindako produkzioarekin leundu zuten, 'Friday On My Mind' arrakastagatik ezaguna.\nT.N.T. Trinitrotoluenoa da, konposatu leherkaria. Urtean ezagun egin zen Errepideko Korrikalaria marrazki bizidunak Koioteak 'T.N.T.' etiketatutako lehergailuak (Acme-tik) erosiko zituenean. Errepideko Korrikalaria lehertu nahian. Orain arte, koioteak ezin izan dio Road Runnerri inolako kalterik egin, eta askoz ere kalte gehiago egin dio bere buruari Acme produktuak arduragabe erabiltzearen ondorioz.\nAbestia 2006ko filmean jotzen da Talladega Nights: The Ballad of Ricky Bobby . Gary Cole-k Reese Bobby-ren papera eta lerro ikonikoa berriro errepikatu zituen, 'lehen ez bazara, azkena zara' 2020 Dodge iragarkia AC / DC abestia agertzen zen 'Shot In The Dark'.\nEz zait axola dekadentziaren esanahiaren ahotik ogia lapurtzea\nnire inguruan aurpegi ezagunak dira abestiaren izena\njaurtitzen ari naizen abestia besterik ez naiz\nnoiz atera zen zerurako eskailera\nbat da zenbaki bakarrenetako letra


76-65 irabazi dio Ardoi Megacalzados taldeari\nMondragon Unibertsitateak, konfiantzaz, garaipenarekin ekin dio denboraldiari\nEBAko Euskal Kopa irabazi ostean, 'Arri'ren taldeak sufritzen jakin du, eta partiduko azken minutuetan zentzuz jokatu du. Ondorioz, denboraldiko lehen partidua irabazi du.\nIgandean, arratsaldeko 20:00etan, Iturripen\nMondragon Unibertsitateak eta Baskoniak Euskal Koparen finala jokatuko dute\nBaskoniak Tabirakoren aurka jokatutako partidua irabazi du, eta Mondragon Unibertsitateak Santurtziren aurka jokatutakoa.\nBaskoniaren aurka partidu lehiatu bat jokatu ondoren, bere zaleekin txapelketa ospatu du.\nIturripe kiroldegian jokatuko da asteburuan\nGoi mailako saskibaloia ikusiko dugu Arrasaten jokatuko den Euskal Kopan\nAurtengo edizioaren aurkezpena Ikerlan enpresaren egoitzan egin da gaur arratsaldean. Ointxek eta Euskal Saskibaloi Federazioak antolatuta, Ikerlanen, Laboral Kutxaren eta Arrasateko Udalaren babesa izango du.\nOintxe Euskal Kopa EBA finalean izango da, asteburuan Arrasaten\nArrasate saskibaloiko taldeak 68-61 irabazi du Iturripen Zarautzen aurka.


Txandakako parking berri bat Aldatze kalean: 2 solairu eta 58 aparkaleku izango ditu — Eibarko Udala\nAldatze kaleko 2. zenbakiko udal partzela.\nAldatze kaleko 2 zenbakian kokatutako udal partzelan bi solairuko parkinga egingo da (beheko solairua eta lehenengoa), 58 aparkaleku berri izango dituena (haietako 21 estaliak); hala, xede horretarako erdigunerako espazio berri egongo da.\nEtorkizuneko parking horren ezaugarriak txandakako beste aparkaleku batzuen antzekoak izango dira, esaterako, Toribio Etxeberria, San Juan eta Bidebarrieta kaleetakoak. Baldintza horietan, ibilgailuak gehienez ere 2 orduz aparkatu ahalko dira.\nHerrian aparkaleku faltak sortutako arazoen jakitun, Udalak urteak daramatza soluzio bat topatu nahian herritarren beharrei ondoen egokituko dena, eta aukera emango duena erdigunean aparkaleku gehiago egiteko, betiere kontuan harturik hiri-espazioaren mugak eta ahalik eta kalte gutxien eraginez. Horregatik, plazak bertikalean sortzea aukeratu da, aparkatzeko bakarrik erabiliko den egitura bat sortuz.\nJon Iraola Hirigintza zinegotziak hauxe adierazi du: "Gobernu Taldearen lehentasunetako bat, udal Plan Estrategikoan jasotako erronketan jasotzen den legez, herriari eta erdiguneari bereziki aparkaleku gehiago ematea da, eta horren inguruan hilabeteak daramatzagu lanean, herritarren premiei ondoen erantzungo dien kokaleku egokia topatzen, hain zuzen”. Txandakako parking honekin gure asmoa da erdigunean dagoen aparkaleku falta arintzea, eta, era berean, ahal den neurrian, erdigunean dagoen merkataritza txikirako eta eskaintzen diren gainerako zerbitzuetarako sarbidea izatea.”\nAsmo horrekin, datozen asteetan, behar diren izapideak egingo dira, lehenik, proiektua adjudikatzeko, eta, ondoren, obrak gauzatzeko; aurreikusten da obrak datorren urtean hasiko direla.\netiketak: Parkinga, Aparkalekuak, Eibar, Aldatze


Sukaldaritza natural eta energetikoa: bigarren txanda | BioAlai\nSukaldaritza natural eta energetikoa: bigarren txanda\n2020 – urria – 30\t@ 18:00\t– 19:30\n– Saio bikoitza egingo dugu, baina ordutegi murriztuarekin. Aforo doituagoei eusteko, baina interesa duten pertsona guztiek joaten jarraitu ahal izateko, ikastaroak birformulatu ditugu. Bi txanden artean aukeratu ahal izango duzue: 16: 00etatik 17: 30era eta 18: 30etik 20: 00etara. Hartara, higiene- eta distantzia-neurriak beteko direla bermatuko dugu. Antolaketa honek funtziona dezan, zorrotz moldatu behar gara sartzeko eta irteteko ordutegietara… puntualak izan gaitezen! Dastatzeko tartea ere baztertu da, baina etxera eramateko eta probatzeko ontziren bat ekarri ahal izango duzu.\n– Ordainketak eta izen-emateak Marta Franciscoren bidez egingo dira (EZ BioAlairen bidez). Helbide elektroniko honetan eman dezakezue izena: Info@martafrancisco.com Edo telefono honetan: 626756062 (Marta) Era berean, baliogabetze-politikari eutsiko zaio (tailerra baino bi egun lehenago arte; bestela, kobratu egingo da), eta Martari aurreko bideetatik jakinaraziko zaio.\n« Sukaldaritza natural eta energetikoa: lehen txanda\nSukaldaritza natural eta energetikoa (1. txanda) »


EZTARRIKO MINA DAUKAZU? ZER EGIN ETA ZER EZ EGIN KONTATZEN DIZUEGU - Gabilondo Farmazia\nEZTARRIKO MINA DAUKAZU? ZER EGIN ETA ZER EZ EGIN KONTATZEN DIZUEGU\n→ EZTARRIKO MINA DAUKAZU? ZER EGIN ETA ZER EZ EGIN KONTATZEN DIZUEGU\npor Joana Jauregizar Ajuriagogeaskoa | Ene 14, 2016 | Educación para la salud, Medicación | 0 Comentarios\nEztarriko mina, birikoa ala bakterianoa? Jatorrian dago gakoa\nEztarria edo gure zonan sama, ingurunearekin kontaktuan dagoen gorputzeko atala da eta horregatik, mikroorganismoen edo kanpo- erasoen aurrean erantzuten du mina edo inflamazioa sortuz. Orduan agertzen da, hain desatsegina den samako mina.\nSintomak ez dira berdinak izaten, batzuetan, irritazioa edo eztarri lehorraren sentsazioa baino ez da izaten, beste batzuetan berriz, listua irenstean mina sentitzen da. Sukarra eman dezake, edo ez.\nBirusa edo bakterioa. Zein desberdintasun dago?\nNormalean birusak izaten dira errudunak (%80ko kasuetan) eta eztula, mukiak, doministikuak, muskuluetako mina, etab ere egon ahal da. Kasu hauek ez dira antibiotikoekin tratatzen. Orduan zer egin dezakegu? Bada, sintomak soilik tratatu ( egun gutxi batzutan pasatzen da mina).\nJatorria bakterianoa bada , antibiotikodun tratamendua beharko da, beti ere, mediku baten preskripzioz.\nEZTARRIKO MINA BADUZU, likido asko edan ( ura, zukuak, infusioak, etab.). Mukosa errekuperatzeko ezinbestekoa da likidoak hartzea, baina kontuz oso azidoak diren zitrikoekin (limoi ura), hauek mukosa irrita dezakete. Beharrezkoa izanez gero, ibuprofeno edo naproxenoa hartzerik badago, mina kentzeko edo inflamazioa jeisteko.\nZURE SINTOMEN BALORAZIOA EGIN DEZAKEGU eta beharrezkoa izanez gero medikuarengana joateko gomendioa luzatuko dizugu. Etorri arazo barik!\nNormalean PROZESU BIRIKOA IZATEN DALEZ, guregana etorriz gero, sintomak arintzeko tratamenturen bat aurki dezakegu (analgesikoak, antiinflamatorioak, eztularentzako jarabeak, etab). Baina inoiz ezingo dogu ntibiotikorik emon, mediku preskripzio barik. Errezeta barik, antibiotikorik ez.\nEZTARRIA BABESTEKO ahalik eta baxuen hitz egin.\nZure esku dago…ARNAS BIDEEN HIGIENE EGOKI BAT MANTENTZEA. Horretarako, gatz-ura duten produktu ugari dago merkatuan (Sinomarin, Rhinomer…). Produktu egokiekin (kamamila urarekin adibidez) edo TXUPATZEKO PASTILATXOAK guri eskatzea (Bucometasana, Lizipaina).\n3-4 egunetan ez bazara hobetzen, kontsultatu medikuarekin.\nSUSTANTZIA IRRITAGARRIAK URRUN: tabakoa, ambientadoreak, intsektizidak, etab. Ez edan oso hotz edo oso bero dauden likidoak, ezta substantzia pikanteak ere.\nUMIDIFIKADORE bat gelan jartzeak eztarria hidratatua mantentzen lagunduko dizu.\nEZ HARTU ANTIBIOTIKORIK MEDIKUAK ERREZETATU EZ BADIZU. Eztarriko infekzio asko birusen ondorioz sortutakoak dira eta kasu hauetan antibiotikoak ez du ezertarako balio.\nEztarriko minean Galdera ohikoenak\n-Nola kontagiatzen da faringoamigdalitia? Nola ekidin?\nFaringoamigdalitia gaixotasun infekziosoa da eta airetik (eztul edo doministikuarekin) edo kontaktu zuzenarekin kontagiatzen da. Neurri higieniko egokiak hartzea gomendatzen da bai gaixorik egonez gero (beste inor ez kutsatzeko) eta baita inguruan gaixoren bat egonez gero ere.\nEskuak ondo eta maiztasun handiz garbitu.\nPaperezko mukizapiak erabili.\nTemperatura aldaketa bortitzak ekidin.\nErretzailea izanez gero, ez erre etxe barruan.\n-Noizbait medikuak sintoma berdinentzat errezetatutako antibiotikoa har dezaket?\nEz. Gogoratu eztarriko min guztien jatorria ez dela infekzio bakterianoa. Garrantzitsua da kasu bakoitzean medikuak balorazioa egitea eta beharrezkoa izanez gero, antibiotikoa errezetatzea berak erabakiko du.\n-”Pus”a daukat eztarrian, medikuarengana joan behar naiz?\nBirusek zein bakterioek sortutako infekzioek itxura berdintsua izan dezakete pusez beteriko plakekin. Plakez gain sukar altua izanez gero, bai izaten da komenigarria medikuarengana joatea, berak tratamentu egoki bat jartzeko.\n-Eztarriko min izugarria badaukat komenigarria izan daiteke limoiarekin gargarak egitea?\nLimoi zukuak, eta orokorrean edozein zitrikoren zukuak, lesionatuta dagoen eztarria narrita dezake, horregatik ez da komeni era honetako gargarak egitea. Gatz-ur epelarekin edo kamamila urarekin egin daitezke gargarak.\n-Sarritan izaten dut eztarriko mina, zer egin dezaket hau ekiditeko?\nSaiatu ez erretzen, ahotsa ez altxatzen, leku itxietan edo kutsadura handiko lekuetan luzaro ez egoten, ahoa itxita lo egiten, etab.\nBibliografía: Itzulpena: Recomendaciones de la Sociedad Española de Farmacia Comunitaria a la población. SEFAC


"Jalgi hadi ortura" Jardunaldiak - - Goiena.eus\n"Jalgi hadi ortura" Jardunaldiak\nMUNDUKIDE 2014-03-11 14:26\nMartxoaren 17tik 27ra, Arrasate, Aratxabaleta, Bergara eta Oñatin ardaztuta, hainbat jarduera gauzatuko dira; hitzaldiak, argazki-erakusketa, tailerrak eta hainbat kolektiboren arteko esperientzia trukeak.\n1. Kanpainaren bidez Elikadura Burujabetzari, nekazaritza ekologikoari eta ekologia feministari loturiko esperientziak ezagutarazi nahi dira, antolaketa komunitarioari eta autokudeaketari dagokion balioa emanez, herritarrekin esperitzia eta praktika “bizi” eta “errealak” partekatuz: iparraldeko eta hegoaldeko ikuspuntuak uztartuz.\n2. Herritar eta bailarako mugimedu eta elkarte sozial guztiak gonbidatzen ditugu jardunaldi honetan partehartzera; ekarpen eta ikuspuntu anitzak batzea garrantzitsua delako eredu ezberdin bat sortu eta garatzeko bideak eraiki nahi dituen norbanako edo talde ororetzat.\n3. Ekitaldiaren xehetasun guztiak Mundukideren Web orrian topatu ahal izango dituzue eta Goina aldizkariarekin batera banatuko diren eskuorrietan. 10 ekitaldi ezberdin antolatu dira, hainbat herrietan eta formatu ezberdinetan; guztiak herritarren interesa astetzeko helburuz.\n4. Ekitaldi guztietan haurtzaindegi zerbitzua egongo da, baina aurrez jakinaraztea komeni da. ( 943.77.17.38)


Finantza etikoen eta solidarioen arloko hezkuntza-esperientziak mapeatzen - RedEFES\nUrtarrilaren 23tik 29ra bitartean, 2021eko Munduko Foro Sozialaren abiapuntua ospatuko da birtualki; izan ere, hogei urte beteko dira 2001eko urtarrilean, Brasilgo Porto Alegre hirian, Munduko Foro Soziala sortu zenetik.\nBiltzen diren finantza etikoen eta solidarioen arloko esperientziak redefes blogeko esperientzien atalean partekatu eta ezagutzera emango dira, horrela, irakasleek nahiz hezkuntzako eragileek finantza etikoen inguruko hezkuntza eraldatzaileari buruz ikasitakoa zabal dezaten.\nBAT EGIN EZAZU FINANTZA ETIKOEI BURUZKO HEZKUNTZA-ESPERIENTZIAK MAPATZEKO LANEKIN\nAmaitzeko, 2021eko MFSren Agoran, urtarrilaren 28an, 14:00etan (UTC), tokiko nahiz munduko finantza etikoen hezkuntza-esperientzia guztiei gonbit egingo zaie haien esperientziak partekatu ditzaten ekimenetarako espazio birtualean. Modu horretan, tokiko ikuspegiak ezagutaraziko eta balizko aliantzak eta sare-lana sendotuko dituzte hezkuntza ekonomikoan, inklusiboan, jasangarrian eta eraldatzailean interesatuta dauden pertsonekin.\nPARTE HARTU MFS-REN AGORAN ETA PARTEKATU ZURE ESPERIENTZIA\nFinantza Etiko eta Solidarioen, Hezkuntza kritikoa, Movimientos sociales


Ahots gozoaren indarra\nIzarok eta bere bandako kideek irailaren 23an emandako kontzertua, Bilboko Kafe Antzokian. Om diskoa aurkezteko birako lehenengoa.\nAspaldi ez zela hain urduri egon aitortu zien Izaro Andresek entzuleei, Kafe Antzokian emandako kontzertuan. Ez zen gutxiagorako, izan ere, Mallabiko abeslari gazteak lehenengo diskoa, Om, argitaratu berri du eta Bilboko ostiral gau hartan aurkeztu zuen zaleen aurrean. Hala ere, erronkari bikain heldu zion eta kontzertu ederra eskaini zuen, duen ahots indartsu eta era berean gozoaren erregistro guztiak erabilita.\nEskarmentu handiko hiru musikari izan zituen Izarok alboan: Iker Lauroba gitarran eta teklatuetan, Ane Bastida baxuan eta Oriol Flores baterian. Om plazaratu arte, mallabiarra bakarlari ibili izan da beti eta bere burua kantautoreen estilotik hurbil kokatzen du, horretarako gaitasuna badu eta. Baina hiru musikarien ekarpenak modu dotorean jantzi zuen emanaldia.\nIlunetan, musikaren laguntzarik gabe eta lasai ekin zion Izarok emanaldiari, Argia kantarekin. Pixkanaka, ahotsaren potentzia igotzen hasi zen eta lehenengo abestia amaitu orduko garbi geratu zen zertarako gauza den. Ahotsaren kolore guztiak landu zituen, pasio biziko kantaerarekin. KoiLarak ere, barru-barrutik irtendako indarrez biribildu zuen. Izaroren ahotsa aldi berean izan daiteke gozoa eta indartsua, iradokitzailea eta irmoa. Bakarlari handienen pare ibili eta gero, ingelesez abestu zuen beste abesti bat, pop-rock estilora gehiago lerratuta eta entzuleek gustura txalotu zuten.\nHiru hizkuntzatan abesten du Izarok eta, hala, espainolezko La vi-ren txanda izan zen gero. Berriro doinu motelagoak. Espainiako kantautoreen oihartzuna nabaria izan zen kontzertu osoan, erritmoetan zein hitzetan. Ondoren, gaueko nobedadeetako bat izan zen Zangalatraba, ordura arte ez baitzuen inoiz zuzenean jo. Izaroren izena musikaren munduan ezagun egin zuen Paradise ere ez zen falta izan errepertorioan. Bidaia batera gonbidatu zituen Izarok entzuleak. Istorio bakarraren parte balira legez harilkatu zituen abesti guztiak, kanten artean taldekideek errezitatu zituzten pasarte laburrei esker.\nKontzertu atsegina zen, entzuleak pozik baina hotz samar, eta diskoa argitaratzeko crowdfunding-ean lagundu diotenei bihotz formadun gozokiak ere banatu zizkien Izarok. Eta bat-batean, ia ezustean, gauak goia jo zuen, Tu escala de grises abestiaren interpretazio zirraragarriarekin. Kanariar Uharteetatik heldutako kantautorea bailitzan, demagun Rosana indarberritu bat, erritmo tropikalen menpe jarri zuen Kafe Antzokia. Ahots jostalari baina sendoz, eztanda egitear den sumendiaren pare agertu zen Izaro. Kanta amaitzeko, lau taldekideek jo zuten perkusioa, entzuleak zoroen pare txaloka eta oihuka jartzeraino.\nBeharbada egia esan zuen Izarok eta urduri egon zen Bilbon, baina ahotsak, behinik behin, ez zion dardararik egin. Mallabiarrak ahots pribilegiatua duela ezin da ukatu, erakustaldia eman baitzuen Kafe Antzokian.\nKanal hauetan artxibatua: Kontzertuak | Bilbo | Kantagintza


“Begibakar”, Xabi Bandiniren bakarkako lana - Nontzeberri\nHasiera/MUSIKA/“Begibakar”, Xabi Bandiniren bakarkako lana\n“Begibakar”, Xabi Bandiniren bakarkako lana\nXabi Bandini Kerobia taldeko kide ohiak bakarkako ibilbidea abiatu du Begibakar (Gor) izenburuko lanarekin. Aurretik kantu batzuk argitaratu bazituen ere bere blogean, hau da Bandiniren bakarkako estreinako lana.\nDiskoak Begibakar izeneko izakiaren inguruan ardazten da. “Begibakar gizaki eta piztiaren arteko mugan dago, giza erretratua eta bisontearen artean”, dio musikari nafarrak berak diskoan bildutako oharretan.\nDiskoan jasotako kantuak hiru zatitan banatzen dira, Begibakarraren istorioa kontatzeko asmoz. Kontakizun hori josten duten kantuak, halaber, sinpleak dira, xumeak, gitarra akustikoarekin eraikiak, eta efektu elektroniko sotilekin jantziak. Kantuok euskaraz eta gaztelaniaz jaso ditu Bandinik.\nBere Madrileko pisu txikian, “229 metro koadroko estudioa”, sortu eta grabatutako doinuak dira. Gero, kantuok Aitor Ariñano teknikariak masterizatu ditu Lorentzo Records estudioetan.\nGor diskoetxeko kide Marino Goñiren aburuz, “proposamen honek, bere txikitasun eta zinezkotasunetik, hazi eta Estatuko musika eszenan toki bat egitea lortu nahi du”.\nDiskoa bere “txikitasun” horretan berezia da, euskal panoraman gutxitan agertzen diren horietakoa. Lehenengo entzunaldiarekin jabetzen da entzulea kantu zintzoen aurrean dagoela. Soinu biluziak izanagatik ere, sakontasuna nabaritzen da, haien sinpletasunean. Zeresana emango duen lana da, eta aurtengo euskal disko onenen artean kokatu beharko litzateke.\nOskar Benas, Kabbalah, Lobison, The Hanging Stars eta Gizzard, Hondarribiko Fenomena jaialdian\n“Zinemaren historiak” ziklo-ikasgaia, Santos Zunzunegiren eskutik Tabakaleran


Bendak - Buddha Fight Wear\nHasiera / Salmenta\nBai entrenamenduetan, bai lehiaketetan, benda oinarrizko harremanetako edozein kiroletako edo arte martzialetako funtsezkoa da. En Buddha Multzoaren arabera (4,5 m-2,5 m), oinarrizko koloreak eta merkatuan dauden azken diseinuak aurki ditzakezu benda ugariak, kotoizkoak edo erdi elastikoak, bereziki inpaktuen aurkako babes eta babes handiagoa izateko diseinatuak, mugikortasuna arriskuan jarri gabe.\nBabeserako osagarri ugarien artean, Muay Thai, Kick Boxing, K-1 eta harremanetarako beste kirol batzuk, bendak dira, zalantzarik gabe, osagai garrantzitsuena eta hasiberri asko alde batera uzten dituztela eta ez dutela garrantzi handirik ematen hastapenetan. Hala ere, berebiziko garrantzia du bentak funtsezko eginkizuna betetzen duela praktikatzaile guztien babeserako.\nKotoizko erdi elastikoko boxeo bendak 4,5 metro moreak\nBa al dakizu Contact Sports lesioen% 18 eskua edo eskumuturra direla? Erreferentzia honek, Boxing, Muay Thai eta Kick Boxing-en lesio ohikoenetako bat eskuetan edo eskumuturretan izatea eta borrokan aritzea saihesten du.\nKotoizko Beltza Boxe Erdi Elastikoa Benda\nKotoizko Berdea Boxe Erdi Elastikoen Benda\nBoxeo Bandajeak Muay Thai MMA Kick Boxing Azteca Negra\nMuay Thai MMA Kick Boxing Boxing bendak ezinbesteko elementuak dira zure entrenamenduetarako. % 60 kotoiz eta% 40 Spandexek eginda daude, 4,5 metro luze, diseinu bereziak dituztenak eta benda baterako aproposak.\nBoxeo Bandajeak Muay Thai MMA Kick Boxing Erdi Tatuaje Gorria\nBa al dakizu Contact Sports lesioen% 18 eskua edo eskumuturra direla? Buddha Kalitate handiko 4,5 metroko erdi elastikoak ditu, eskuak eta eskumuturrak ongi sostengatuta, doituta eta guztiz babestuta mantentzeko diseinatuta.\nHarremanetarako kirol gelak. Muay Thai, MMA, Boxing, Kick Boxing, Body Combat, Krav Maga eta abar praktikatzeko Gel wrap wrap bendak aurkezten dizkizuegu. Oso erraza eta azkar instalatzen da.\nKotoizko gris erdi elastikoko boxeo bendak\nKotoizko erdi elastikoko boxeo bendak urdin argiak\nKotoizko erdi elastikoko boxeo bendak Cyan Fluor Blue\nKotoizko erdi elastikoko boxeo bendak Fluor Pink\nKotoizko erdi elastikoko boxeo bendak arrosa argia\nKotoizko erdi elastikoko boxeo benda fluore berdea\nKotoizko erdi elastikoko boxeo benda Aqua Green\nKotoizko zuri erdi elastikoko boxeo bendak\ndu salmentak Oihal zati bat dira, egina dagoen materialaren arabera alda daiteke. Benda bakoitzaren luzera desberdina da, markaren arabera. Hala ere, merkatuko neurketak gutxi gorabehera 3 eta 5 metro inguru dira; eskuragarri egonda Buddha Fight Wear 2,5 eta 4,5 metrotan. Aukera bakoitzaren eta neurri zehatz batekin sentitzen duzun erosotasunaren araberakoa izango da.\nNormalean jendeak uste du eskuen babes bakarra eskularruak direla, hala ere, errealitatea bestelakoa da.\ndu salmentak eskularruen azpian jartzen dira. Ez dira kolpeak xurgatzeko edo korapilak xurgatzeko helburuarekin erabiltzen, hori baita eskularruen zeregina. Bendaren funtzioa behatzak eta eskumuturraren ligamentuak segurtatzea eta konpontzea da. Eskuetan hezur-konexio ugari daude, hausturak saihesteko. Eskuak behar bezala zartatzeak kolpearen eskumuturraren eragina banatzen laguntzen du eta, aldi berean, eskumuturra ere ondo lotuta egon behar da lesioak ekiditeko.\nBenda batez ere korapiloak, atzamarrak edo eskumuturretan lesioak ekiditeko erabiltzen den arren, izerdia xurgatzeko ere balio dute, eskularruaren barrutik garbiago mantentzen, bakterien metaketa gutxitzen eta usain txarrak ekiditen. Era berean, ukabilak eskularruaren aurkako materialarekin igurtziz babesten dute greba bakoitzean.\nBenda buruzko informazio orokorra\nBenda aplikatzen jakitea ezinbestekoa da babes osoa lortzeko. Horretarako garrantzitsua da entrenamendu errutina hasi aurretik edo borrokaldia hasi aurretik beharrezko denbora dedikatzea. Eskuko benda sendoa eta ona izan behar da eskua erlaxatuta dagoenean eta gogorra bihurtu behar da mahuka itxita dagoenean. Ordu erdiren ondoren eskuak min egiten hasten badira edo behatzak kolorea aldatzen badute, benda estuegia dela esan nahi du.\nMota desberdinak daude bendak. Benda hauek kotoiarenak dira, erdi elastikoak, gelak eta elastikoak.\nKotoiz egindako benda ezagunenak dira, duen erresistentzia, moldagarritasuna, garbitzeko erraztasuna eta transpirazio zuzena ahalbidetzen dutelako. Gomendagarria da beste norbaitek benda mota hau jartzen laguntzea, zurruntasuna dela eta, eskuetan eta eskumuturretan egokitzapen hobea lortzeko.\nbanda erdi-elastikoa, edo Mexikoko benda izenez ezagutzen dena, kotoizko bendaren antzekoak dira, baina beren zuntz elastikozko ehunaren ezaugarri dira, eskua eta eskumuturra erraz moldatzeko aukera ematen baitute. Benda mota hau ez da kotoia bezain iraunkorra, elastikoa erabiltzen baita.\nBestalde, gel benda Ehun sendoa eta eskua eskularru baten moduan egokitzen diren ehun elastikoez eginda daude. Beren kokapen bizkorra eta gelak eskulekuak eta eskuaren atzealdea eskaintzen dizkion betegarriak dira. Eskularru motako bandaje hau ez da borrokan onartzen, baina oso aproposa da entrenatzeko.\nAzkenik, benda elastikoak belaunaldi berriko benda dira. Oihal sintetikoz egindakoak dira, erraz jarri eta benda egokia behar dute. Benda mota honek azkarrago okerrera egiten du. Etengabe erabiltzen da hori, luzatu egiten baita eta ez du adar berdina izaten.\nBenduen kalitatea aldatu egiten da markaren arabera. Buddha Fight Wear harremanetarako kiroletara bideratutako ekipo, arropa eta osagarrien banaketan espezializatutako marka da. Eskaintzen duen webgunearen bidez benda erdi-elastikoak Kalitate handia, brodatutako etiketekin eta kolore desberdinekin. Eskuragarri gel benda benda, entrenamendu biziak egiteko aproposak direnak. Eskuragarri dauden osagarri guztiak erraz eta azkar eros daitezke honen bidez web orria


Sundanceko Zinemaldia - Wikipedia, entziklopedia askea.\n2002ko Sundanceko Zinemaldia.\nSortze data :\nSundanceko Zinema Institutua\nSundanceko Zinemaldia (ingelesez Sundance Film Festival) urtero urtarrileko azken bi asteetan zehar Estatu Batuetako Utah estatuan dagoen Park City udalerrian ospatu ohi den nazioarteko zinemaldia da. Bertan estatubatuar nahiz nazioarteko zinemagintza independienteari bultzada eman nahi zaio. Park City Utah estatuko hiriburua den Salt Lake City hiritik hurbil kokatzen da.\nZinemaldi hau hasiera batean 1978an Utah/US Film Festival izenez sortu zen. Geroago, 1980an Robert Redford aktorea eta estatuko gobernadorea zen Scott Mathesonek bultzaturik Hollywoodeko industria erraldoitik at zeuden zinemagile gazteei aukera eskaintzeko ideia garatu zen. Hasiera batean Sundance zinemagintza institutu bat izan zen, baina lasterrera gazteen zinema-lanak erakusteko beharra ikusi zen, hortaz 1983an Redfordek Sundanceko Zinemaldia sortu zuen, gaurko egunez mundu mailako zinema independentearen zinemaldi garrantzitsuena dena.\nZinemaldiaren izena ("Sundance") 1969an Robert Redford aktoreak berak Butch Cassidy and the Sundance Kid filman antzeztu zuen pertsonaian oinarritzen da (aldiz, Butchen pertsonaia Paul Newmanek antzeztu zuen).\nUrtero zinemaldira aurkezten diren 9.000 filmetatik 200 aukeratu eta jendaurrean ikusgai ipintzen dira. 50.000 pertsona baino gehiago Utah estatuko Park City, Salt Lake City, eta Ogden udalerrietako eta Sundance eski-estazioko zinema aretoetara zuzendu ohi dira. Dokumental, drama eta film laburrak proiektatuz talentu berriak topatzen dira eta bertaratzen den edonor zuzeneko musika, zinema sortzaileen solasaldiak, instalakuntza aurreratuak, eta abar goza ditzake.\nZinemaldi honetatik gaur egun oso ospetsuak diren hainbat zinemagile atera izan dira, adibide gisa: Quentin Tarantino, Coen anaiak, Robert Rodriguez, Paul Thomas Anderson, Steven Soderbergh, Darren Aronofsky edota Jim Jarmusch. Ezagutzera eman dituen filmeen artean, besteak beste, Sex, Lies, and Videotape, Reservoir Dogs, El Mariachi, The Blair Witch Project, Donnie Darko, Saw, Little Miss Sunshine, (500) Days of Summer, Precious, Fruitvale Station, Whiplash, Boyhood, Manchester by the Sea edota Get Out daude.\nUrtero Sundanceko bultzatzaile nagusiak prentsaurreko askotan aipatu izan ohi duen gisa, hau ez da Hollywooden aurkako zinemaldi bat.\nSundanceko Zinemaldiaren webgune ofiziala (Ingelesez)\nSundance - Festival Virginen Gida (Ingelesez)\nSundance Institutua (Ingelesez)\nSundanceko Zinemaldiaren katea (Ingelesez)\nSundanceko Zinemaldiari buruzko bloga (Ingelesez)\nAzken aldaketa 24 apirila 2021(e)an, 14:35(e)tan\nOrriaren azken aldaketa: 24 apirila 2021, 14:35.


Zergatik erabili beharko nuke Apache OpenOffice?¶\nOnena, Apache OpenOffice jaitsi eta erabili ahal da lizentziagatik ezertxo ere ordaindu barik. Apache Software Fundazioaren software guztia legez, Apache OpenOffice edozeinek erabili ahal du. Apache OpenOffice Apache 2.0 Lizentziapean argitaratzen da. Horrek esan gura du edozein arlotan erabili ahal dela: etxean, enpresatan, hezkuntzan, herri-administraziotan. Gura diren beste konputagailutan jarri ahal da eta bere kopiak nahi den edozeini luza dakizkioke: senideei, lagunei, ikasleei, langileei...\nNon erabiltzen da gaur egun Apache OpenOffice?¶


Koldo Mitxelenan Itsasoko Erretaulari buruzko hitzaldia - Bloga - Itsaso\nKoldo Mitxelenan Itsasoko Erretaulari buruzko hitzaldia\nDonostiako Koldo Mitxelena aretoan Itsasoko erretaulari buruz Pedro Etxeberriak eginiko ikerketaren hitzaldira joateko aukera izan genuen hainbat itsasoarrek.\nArratsaldeko 17,30etan autobusa hartu eta Donostiako Koldo Mitxelena Aretora abiatu ginen hainbat itsasoar, Gipuzkoako foru Aldundiaren Ondare Sailak prestatutako programaren barnean, Itsasoko Erretaulari buruzko hitzaldia entzuteko asmoz. Bertan, Pedro Etxeberria Goñi Artean Doktoreak, Elizako Erretaulari buruzko ikerketa lana eman zuen ezagutzera.\nIkusmina zegoen hitzaldiaren inguruan eta 30 bat itsasoar gerturatu ginen Donostiara.\nItsasoko Elizako erretaula nagusia 1.545. urtekoa da eta Foru Aldundiak emandako dirulaguntza baten bitartez duela gutxi zaharberritua izan da. Zaharberritze prozesuan parte hartu zuten Pedro Etxeberria ikerketa historikoko arduradunak eta Dolores Sanz Zaharberritze lanen zuzendariak parte hartu zuten hitzaldian.\nBeraien bitartez jakin genuen Itsasoko Erretaula errenazimendurako transizioko obra oso garrantzitsua dela eta bere egilea, Juan de Lizarazu, artista nabarmena izan zela garai horretan Gaztelako Gortean eta Burgoseko katedralean eta beste hainbat tokitan daudela ikusgai bere lanak.\nHonela, Erretaularen egileak izan ziren Juan de Lizarazu eta Tomas de Oñate garai hartako artista gorenak zirela eta Erretaularen balio artistikoa aitortu zen.\nPedro Etxeberriaren ikerketaren bitartez Juan de Lizarazuk penintsula guztian izan zuen garrantzia eta eragina eman zen ezagutzera.\nXehetasun handiz aletu zituzten erretaulak dituen irudi, taila eta pintura guztiak eta Itsasoarren gozamenerako, Artxibo desberdinetan aurkitutako garai hartako hainbat herriko pasarte ezagutu ahal izan genituen.\nGustora itzuli ginen Itsaso aldera pasatako arratsaldearekin eta baita gure Ondarearen ezagutza hobearekin, eta nola ez, gure Ondarearen balioa azpimarratu eta bere zabalkundean lana egiteko gogotsu.